Pistokasmalliset sisäkengät Mae&Mathilda | klingel.fi\nOlet täällä: Etusivu Kengät Naisten kengät Pistokkaat Pistokasmalliset sisäkengät\nM²-pistokkaat pehmeää tekokuitua. Kummallakin sivulla venyke. Miellyttävä vuori sekä nahkasisäpohja. Taipuisa ulkopohja, jossa 40 mm:n kanta. Lestin leveys H.\nVuori 100% polypropeenia\nPistokasmalliset sisäkengät is rated 4.3 out of 5 by 3.\nRated 5 out of 5 by Turun mummu from Pistokkaat sisäkäyttöön Pistokkaat ovat laadukkaat ja mukavat jalassa. Kokoni olisi mallista riippuen 38-39, mutta tilasin nyt kokoa 49 ja olivat juuri sopivat. Minulla on aika leveä jalkapöytä, näissä on riittävästi jalalle tilaa, ei purista mistään. Mielestäni pistokkaitten pohja on sellainen, että voisi käyttää kesällä myös ulkona. Olen erittäin kiitollinen tuotteeseen!\nRated 3 out of 5 by Auroora from ulkonäkö miellytti Liian pieni ja kapea\nRated 5 out of 5 by pihakissa from Pistokkaat Nämä on jo toiset samanlaiset pistokkaat, erittäin mukavat!\nloc_fi_FI, sid_383620, prod, sort_[SortEntry(order=SUBMISSION_TIME, direction=DESCENDING)]


Woodio sai miljoonien EU-tuen | Tekniikkatalous\nPetro sekoitti ystävän kanssa kemikaaleja kahvikupissa kesken pikkujoulujen – syntyi keksintö, jolle EU myönsi 7,5 miljoonaa euroa\nMatti Tanner, 14.2.2021 10:34 Startup24hInnovaatiotRaaka-aineEUKahvikupitKylpyhuonekalusteiden ja -tarvikkeiden tukkukauppaPikkujouluKylpyhuonekalusteetKeksinnöt\nPuulavuaareja ja muita kylpyhuonekalusteita valmistava suomalainen Woodio valittiin tuhansien joukosta EU-rahoituksen saajaksi.\nSuomalaisyrityksen valmistamat puulavuaarit ja muut kylpyhuonekalusteet ovat tällä hetkellä niin suosittuja, että niitä myydään enemmän kuin ehditään valmistaa. pauliina salonen / woodio\nSuomalainen puukomposiitista tuotteita valmistava yritys on saanut merkittävän EU-tuen.\nWoodion käyttämän materiaalin hiilijalanjälki on jopa 99 prosenttia pienempi kuin keramiikkateollisuuden.\nYritys saa raaka-ainetta metsäteollisuuden ylijäämästä, joka muuten menisi poltettavaksi.\nNoin kymmenen vuotta sitten kemiantutkijana Helsingin yliopistolla työskennellyt Petro Lahtinen osallistui laboratorionsa pikkujouluihin. Niitä vietettiin varsin arkiseen tyyliin – laboratoriossa – mutta tulevaisuuden kannalta juuri tämä oli tärkeää, koska kaikki tarvikkeet hetken mielijohteesta tehtyihin luoviin kokeisiin olivat saatavilla.\n– Siellä vähän punaviinipäissään sekoiteltiin kahvikuppiin kaikenlaisia aineita. Mutta seuraavana päivänä ruvettiin katsomaan, että mitä täällä kupeissa oikein on, Lahtinen kertoo nauraen.\nLopputulos kahvikuppiin syntyneestä aineksesta johti päättelyyn, että se kelpaisi hyvinkin teolliseen käyttöön ja massatuotantoon. Selvisi, että kyseisellä puukomposiitilla voidaan muun muassa hyvin korvata posliinista tehtyjä kylpyhuonekalusteita, kuten lavuaareja.\n– Olemme hyvin otettuja, että meihin uskotaan myös Euroopan komission taholta, Woodion perustaja ja toimitusjohtaja Petro Lahtinen sanoo. Svante Gullichsen / woodio\nMyöhemmin Lahtinen perusti keksinnön ympärille Woodio Oy:n, joka ryhtyi valmistamaan ekologista designia kylpyhuoneisiin.\nYritys on nyt ehditty jo palkita muun muassa arvostetulla Fennia Prize -muotoilupalkinnolla, sekä lukuisilla muilla alan palkinnoilla Suomessa ja kansainvälisestikin. Yhtiöön myös uskotaan kotimaassa ja sillä on osakkaana muun muassa Metsä Group -konserniin kuuluva Metsä Spring Oy, sekä Oraksen taustavoimina olevia Paasikivien sijoitusyhtiöitä.\nMerkittävin arvostus tuli kuitenkin tietoon vastikään, kun Woodio kuuli saaneensa Euroopan innovaationeuvoston EIC Accelerator -rahoituksen, jonka arvo on 7,5 miljoonaa euroa. Rahoituksen sai yli neljän tuhannen hakijan joukosta vain yksi prosentti. Kyseinen kiihdytystuki on suunnattu yrityksen kansainvälistymisen tukemiseen.\n– Mieletön juttu. Me oltiin ainoat Suomessa jotka sen sai. Jännittyneinä odotamme nyt mihin tämä johtaa. Tuki on toki rahallisesti tärkeä, mutta antaa myös henkistä potkua, Lahtinen toteaa.\nPetro Lahtisen mukaan puukomposiitin valtteihin kuuluu ekologisuuden lisäksi monipuolisuus ja näyttävyys. woodio\nLahtisen ystävänsä kanssa kehittämä puukomposiitti on monelta osin ainutlaatuinen. Sen lisäksi, että se kestää hyvin kulutusta, se on täysin vedenkestävää, kevyttä, helposti asennettavaa ja puhtaana pidettävää. Tärkeää on myös, että aine soveltuu hyvin massatuotantoon.\nWoodio valmistaa tällä hetkellä puukomposiitista lavuaarien lisäksi kylpyammeita ja pyyhekoukkuja. Lähikuukausina myyntiin tulevat myös Lahtisen mukaan wc-pöntöt, joita on jo ollut koekäytössä Hotelli Iso-Syötteen huoneissa Pudasjärvellä.\n– Periaatteessa kaikki tuotteet mitä keramiikasta voi tehdä, onnistuvat tästäkin.\nVerrattuna keramiikkaan, josta pääosa kylpyhuonekalusteista nykyään tehdään, puukomposiitilla on lyömätön valtti. Sen hiilijalanjälki on nimittäin jopa 99 prosenttia pienempi kuin keramiikkateollisuuden. Woodiossa keramiikkateollisuuden hiilidioksidipäästöjä kuvataankin katastrofaalisen suuriksi.\n– Sen takia se mainitaan vahvalla painotuksella EU:n ilmasto-ohjelmissa, Lahtinen sanoo.\nKeramiikkateollisuuden päästöt syntyvät pääasiassa valmistamisesta, koska tuotteet pitää polttaa uunissa jopa parissa tuhannessa asteessa.\n– Aika usein niitä vielä valmistetaan kehittyvissä maissa, joissa olosuhteet eivät ole kauhean ekologiset ja esimerkiksi vettä kuluu paljon.\nMetsä Spring sijoittaa vedenkestäviä puukomposiittituotteita kehittävään yritykseen – Woodio valmistaa esimerkiksi kylpyhuoneen ja keittiön pesualtaita\nWoodio sen sijaan käyttää valmistukseensa metsäteollisuudelta yli jäävää puuhaketta.\n– Me saamme sitä nyt Metsä Boardin Joutsenon tehtaalta. Aiemmin se on mennyt polttoon. Kun isompiin tehtaisiin tehdään puuhaketta, siitä syntyy ylijäämää, joka meille kelpaa, Lahtinen kertoo.\nLahtinen toteaa, että ekorakentaminen kiinnostaa paljon kuluttajia tällä hetkellä. Woodion etu on myös, että kilpailijaa ei käytännössä ole.\n– Yleensähän vesikalusteet tähtäävät vedensäästöön. Me olemme ensimmäinen, jolla on ekologinen materiaali.\nPuukomposiitista designia valmistava yritys aikoo EU-tuen avulla rakentaa uuden tehtaan ja panostaa voimakkaasti vientiin. Pauliina Salonen / woodio\nLahtinen kertoo, että EU-tuen avulla Woodio voi rakentaa nyt uuden isomman tuotantolaitoksen. Nykyinen Helsingin Konalassa sijaitseva on auttamatta liian pieni, koska tuotteiden kysyntä on kova.\n– Toive ja haave olisi pysyä pääkaupunkiseudulla, hän sanoo.\nPuusta tehdyt lavuaarit ja muut kalusteet myyvät tällä hetkellä enemmän kuin mitä yritys pystyy valmistamaan. Lahtinen kertoo, että ennen koronaepidemiaa tuotteita ehdittiin markkinoida kansainvälisillä messuilla ja niitä on nyt myyty jo yli 20 maahan. Kiinnostusta on riittänyt Yhdysvaltoja ja Australiaa myöten. Jälleenmyyjiä on Euroopassa jo useita. Toiveena olisi vain, että korona-aika helpottaisi.\n– Meidän tuotteissa on se, että niiden näkeminen kuvassa ei riitä, vaan kaikki haluavat päästä koskemaan ja kokeilemaan niitä.\nTulevaisuudessa uudessa kehittyneemmässä tehtaassa voidaan valmistaa puukomposiittituotteita suurempia määriä ja myös tuoda mallistoon uudenlaisia tuotteita.\nLahtisen mukaan selvää on myös, että henkilöstön määrääkin pitää kasvattaa. Tällä hetkellä yritys työllistää 25 henkilöä.\n– Liikevaihto laskettiin viime vuonna sadoissa tuhansissa, mutta kymmeniin miljooniin se olisi tarkoitus nostaa.\nLahtinen kertoo, että uuden tehtaan suunnittelu ja valmistelu aloitetaan heti. Tuotantotilojen on määrä nousta pystyyn lähivuosina.\nVaikka yritys kasvaisikin tulevaisuudessa hurjaa vauhtia, Lahtisen mielestä ei ole mitään syytä siirtää tuotteiden valmistusta ulkomaille.\n– En näe, että olisi hyötyä siirtyä vaikka Kiinaan. Meillä on Suomessa jäljellä vahvaa metsäteollisuuden osaamista ja korkeaa jalostusarvoa metsälle. Me voimme vaikka tulevaisuudessa ottaa käyttöön jonkun tyhjentyneen sellutehtaan.\nLähitulevaisuudessa Woodio alkaa valmistaa lavuaarien lisäksi myös wc-pönttöjä puukomposiitista. woodio


Nyt se varmistui: Jaska paritteli - Kainuun Sanomat\nNyt se varmistui: Jaska paritteli\nBiologi Vesa Hyyryläinen ikuisti Jaska-sääksen ja sen puolison parittelun tiistaina iltapäivällä viiden aikaan. Kuvan hän otti 150 metrin päästä, jottei häiritsisi perheentekopuuhia.\nKainuu Julkaistu 19.5.2015 klo 17:53, päivitetty 20.5.2015 klo 00:04 | 28\nNyt se on varmaa! Satelliittiseurantasääksi Jaska ja emäntä ovat paritelleet.\nBiologi Vesa Hyyryläinen seurasi tiistaina iltapäivällä viiden aikaan, kun Jaska kävi kaksi kertaa emäntänsä niskassa. Samalla emäntä uikutti kerjuuääntä.\n– Aiemminkin linnut ovat varmasti paritelleet, mutta nyt ensimmäisen kerran näin sen, Hyyryläinen kertoi Hyrynsalmelta.\nHän tarkkaili puuhia autostaan avoimesta ikkunasta noin 150 metrin päässä lintujen pesästä.\nHyyryläinen oli helpottunut ja tyytyväinen. Hän ehti jännittää jo noin viikon, pääsevätkö linnut ollenkaan parittelu- ja pesimäpuuhiin. Oli jo mahdollista, että linnut olisivat ottaneet uudet puolisot.\n– Tämä on ollut melkoinen työmaa. Huomasin kuitenkin viime päivien aikana, että Jaskan käyttäytyminen vakiintui.\nHyyryläinen seuraa Jaskan liikkeitä kotonaan screeniltä.\n– Jaska kävi pesällä jo 3–4 kertaa päivässä ja viipyi aina pitkään. Se on vienyt emännälle kalaa ja paritellut.\nHyyryläinen onkin melko varma, että sääksien pesässä on jo yksi muna.\nNaaras munii yleensä kolme munaa, joten lisää on varmasti tulossa. Munat kuoriutuvat pesässä juhannuksen tietämillä.\nHyyryläisen mukaan on täysin varmaa, että Jaskalla on sama emäntä kuin viime vuonna.\n– Tämä on ollut huima hetki kokeneellekin lintumiehelle: Kun seurasin Jaskaa ja emäntää, hiiripöllökoiras piti pulputusta eli soidinääntä ja palokärki huuteli. Kyllä nyt tapahtuu.\nNimetön 21.5.2015 14:32\nHyvä sanankäännös! :)\nanonyymi 21.5.2015 06:14\nJaskalla on homma hallussa, mutta eräällä perusedustajalla ei.\nhk 20.5.2015 13:23\nParempi tosiaan olisi tirkistellä eri virkamieshallintojen älytöntä paperin pyöritystä ja rahojen jakoa tyhjää kumiseviin projekteihin kuin sääksien parittelua.\nPeräkammarinAntsu 20.5.2015 10:34\nHienoa Jaska ja Tyyne. Jaska vietti talven etelässä ja tuli takaisin. Tyyne näytteli alussa hieman vaikeasti tavoiteltavaa, mutta on se Jaska Hyryn kingi, että Tyyne antoi loppujen lopuksi tunteille vallan…ja kiljui, että haluan..haluan..\nNimetön 20.5.2015 09:39\nSinulle jota koiran jätökset ärsyttää . Ota huomioon että luontoon ne tekee tarpeensa muutkin eläimet kuin koirat ja ne jätöksethän maatuu luontoon toisin kuin muut roskat. Niin kauan kun eläimille keksitään omat vessat luontoon ne tekee tarpeensa. Etkö keksi muuta epäkohtaa kuin koirat? Ahdasmielisellä ole muuta valitettavaa yleensä kuin koirat ja naapurit .\nNimetön 20.5.2015 09:26\nKatohan , jaska osoitti uskollisuuttaan emännälle siellä Hyryllä . Siitä vois ottaa oppia eräät muutkin siellä . Onnea jaskan perheelle !\nNimetön 20.5.2015 06:53\nTuollainen tirkistely ei ole tervettä. Antakaa niiden olla


Arto Antturi: Pyhiinvaelluksen merkityksestä\nLähettänyt Arto osoitteessa 22:04\nKiitos! Tämä oli hyvä kirjoitus aidon yhteisöllisyyden puolesta - hukuttamatta tarvetta yksilöllisyyteenkään. Me emme ole Suomessa oikein oppineet yhdessäolemisen merkitystä - ainakaan kristittyinä. Olisi hienoa, jos tämä asia vahvistuisi. Vaan enpä tiedä, olemmeko papit itse sille esteenä. Jos viestintämme on yksipuolista seurakuntaan nähden, ei yhteenkuuluvuuden tunnetta juuri pääse syntymään. "Papit sanelee kansa mutisee." Yhteisöllisyys tarvitsee vastavuoroista jakamista ja osallistumista.


toukokuu « 2008 « Kirjaamo\nMonthly Archive for toukokuu, 2008\nPublished on 29.5.2008 in Yleistä. 4 Comments\nPublished on 17.5.2008 in Yleistä. 3 Comments\nEilen suuntasin Katajanokalle ulkoasiainministeriöön. Kun hallinnon kanssa ollaan tekemisissä, sanat ovat rumia ja konkkeloisia. Kyseessä oli Kansainvälisten ihmisoikeusasiain neuvottelukunta IONK, jossa olen Suomen PENin edustajana.\nUusi ulkoministeri Alexander Stubb saapui esittäytymään ja yritti välttää kansalaisjärjestöjen tulitukseen joutumisen. Stubb ilmoitti heti alkuun, ettei halua vastata kysymyksiin, vaan mieluummin kuuntelee ehdotuksia siitä, mitä pitäisi tehdä. En mennyt halpaan, jotain hyötyä on koitunut menneistä vuosista poliitikkojen ja byrokraattien keskellä.\nKysyin Stubbilta miten Suomi ja EU aikovat käytännössä hyödyntää Kiinan olympialaisia, jotta siellä koko ajan käynnissä olevalle ihmisoikeuskatastratofille voitaisiin tehdä jotain. Vastaus oli väistö, sellainen kuin poliitikolta voi odottaa, eli taloutta ja ihmisoikeuksia ei pidä sekoittaman.\nPublished on 5.5.2008 in Yleistä. Closed\nHuomenna on juhlapäivä, jota vastaan kenelläkään ei luulisi olevan mitään nuristavaa. Minäkin esiinnyn Narinkkatorilla. Samalle päivälle osuu maailman tähän mennessä ainoan Nobelin kirjallisuuspalkinnon saaneen scifi-runoilijan Harry Martinsonin syntymäpäivä. Tämä voisi olla merkki unohdetun kirjallisuudenlajin noususta, mutta ei ole. Kirjan ja ruusun -päivän ajankohta vaihtelee vuosittain.\nJa sitten jotain ihan muuta, eli kolumni kielipolitiikasta, täällä.\nPublished on 1.5.2008 in Yleistä. 2 Comments\nJuhlien etkot ovat yleensä hauskempia kuin jatkot. Tänä vappuna sen jo ymmärsin ja päädyin kotiin nukkumaan ennätysaikaisin. Alkuillasta oli kyllä hauskaa. Muutenkin fiksujen ihmisten puheet olivat vielä vähän hauskempia kuin yleensä – tai ainakin kuulostivat siltä kohisevissa korvissani.\nVapunpäivänä, siis tänään, en innostunut juhlimaan. Vappu on työn juhla ja olin päättänyt huhkia tänä iltana tosissani. Veroehdotus on nimensä mukaisesti vain ehdotus. Sen viilaaminen on kovinta työtä mihin kirjailija vuodessa joutuu. Taskulaskimen ja kuittinivaskan kanssa pläräämiseen vierähti tovi ja toinenkin. Tulonhankkimiskulujen keksiminen on luovuuden korkein aste. Onneksi apuakin on tarjolla; kiitos Kirjailijaliiton verovinkkien tajusin lisätä kuluiksi myös tämän blogin ylläpitokustannukset.


Tampereen yliopisto - Väitökset - Heikki Mäki-Kulmala\nFL Heikki Mäki-Kulmalan filosofian alaan kuuluva väitöskirja\nVastakohdat vai kaksoset: tutkimus neuvostomarxismin suhteesta moderniin länsimaiseen rationaalisuuteen (Twins or Antipodes: soviet Marxism and modern western rationality)\ntarkastetaan 4.10.2003 klo 12 Tampereen yliopiston Pinni B luentosalissa B1100, Kanslerinrinne 1, Tampere.\nVastaväittäjinä ovat dosentti Kimmo Kääriäinen (Helsingin yliopisto) ja dosentti Jussi Kotkavirta (Jyväskylän yliopisto). Kustoksena toimii professori Leila Haaparanta.\nHeikki Mäki-Kulmala on suorittanut filosofian lisensiaatin tutkinnon Tampereen yliopistossa. Hän työskentelee tutkijana ja opettajana Tampereen yliopistossa.\nMäki-Kulmala väitöskirja ilmestyy sarjassa Acta Universitatis Tamperensis; 950, Tampereen yliopisto, Tampere 2003. ISBN 951-44-5741-2, ISSN 1455-1616. Ilmestyy myös sähköisenä sarjassa Acta Electronica Universitatis Tamperensis; 274, Tampereen yliopisto 2003.\nISBN 951-44-5742-0, ISSN 1456-954X, http://acta.uta.fi.\nLisätietoja: Heikki Mäki-Kulmala, 050-34 64 625 (koti), tthema@uta.fi\nNeuvostoliitto on mielletty usein joksikin erityisen venäläiseksi tai "itämaiseksi" ilmiöksi, jolle "modernit länsimaiset arvot ja ajattelutavat" olisivat olleet perin juurin vieraita. Tutkimuksessa pyritään osoittamaan tämä näkemys eräiltä keskeisiltä osiltaan virheelliseksi. Neuvostoliiton perustajat uskoivat itse olevansa kaikkein radikaaleimpia ja johdonmukaisimpia länsimaisen järjen - valistuksen, edistyksen, tieteen jne. - edustajia koko maailmassa. Porvaristo oli heidän mukaansa muuttumassa taantumukselliseksi luokaksi, edistyksen jarruksi. Modernin järjen tärkeimpänä ruumiillistumana he pitivät suurta, tieteellisesti ja rationaalisesti organisoitua tehdasta. He uskoivat, että yhteiskunnan ja ihmiselämän kaikki keskeiset ongelmat olisi mahdollista ratkaista tehtaan tarjoaman esikuvan mukaisesti. Myös Stalin oli tästä hyvin vakuuttunut ja juuri tässä merkityksessä häntä pidettiinkin yhtenä kaikkien aikojen suurimpana tiedemiehenä. Hän oli yhteiskunnan ja ihmismielen insinööri.\nJos "oikea" insinööritaito perustuu luonnontieteisiin, niin neuvostomarxismin haave hallita tieteellisesti ihmistä ja yhteiskuntaa (ja joskus oikeastaan koko todellisuutta!) saman logiikan mukaisesti edellytti yhteiskunnan ja ihmismielen (tai koko todellisuuden!) keskeisten liikelakien tuntemusta. Tähän neuvostomarxismin edustajat myös uskoivat pystyvänsä. Näin syntyi suurieleinen, mutta lähes kokonaan kuviteltu (ideologinen) tiede, joka ajan mittaan ajautui yhä syvempiin ristiriitoihin todellisten tieteiden kanssa. Kaikkein tunnetuimpia esimerkki tästä olivat T.D. Lysenkon biologia tai "pavlovilainen" psykologia, jonka mukaan ihmismieli muodostuisi perimmiltään vain ehdollisista reflekseistä.\nNeuvostoliitto yritti siis jäljitellä länsimaiden luonnontieteitä ja tekniikkaa. Sen sijaan länsimaiden kulttuurin humanistis-demokraattinen aines kiinnosti sitä huomattavasti vähemmän.\nkäyntiä 23.09.2003 alkaen


Viljar Shopin tallitupa – Asiaa hevosten varusteista, hevosista ja hevoselämästä\nheinäkuu 24, 2017 Viljar Shop Jätä kommentti\nViljar Shopin sponsoriratsastaja Mea Packalenin näppikseltä:\nKuten jo instagramin puolella vähän kerroin, olen päässyt kisaamaan parit kansainväliset kisat tässä viime viikkojen aikana. Kyseessä olivat siis Future Champions-kisat Saksan Hagenissa, sekä kansainväliset kisat Belgian Diepenpeekissä.\nHagenin kisat olivat tosi isot kisat ja mun ja Bellevuen ekat kansainväliset. Siellä kisattiin sekä koulua, että esteitä, joten porukkaa ja hevosia oli tosi paljon. Menin Hagenissa junnujen joukkarin, henkkarin ja kürin. Kisat meni aika hyvin muutamia omia virheitä lukuunottamatta. Koko tapahtuma oli hyvin järjestetty ja kaikki toimi, joten kisapaikalla oli tosi hyvä fiilis. Koko reissu meni hyvin ja oli tosi kivaa päästä kisaamaan vähän isompiin kisoihin pitkästä aikaa.\nBelgian kisat olivat viikko sitten ja siellä mentiin taas joukkari, henkkari ja kür-ohjelma. Diepenpeekistä löytyi pieni extreme-elementti, kun vain kymmenien metrien päässä radasta kulki junarata, jolla kulki jatkuvasti junia. Onneksi Belle on superkiltti ja keskittyi täysillä töihin junista huolimatta. Joukkari ja henkkari menivät hyvin ja oltiin 15 parhaan joukossa, joten pääsin vielä vikalle päivälle menemään vapaaohjelmaa. Teimme Belgiaan uuden kürin Bellelle ja saatiin siitä vähän päälle 69% ja oltiin koko kisassa yhdeksänsiä. Nyt vielä pari viikkoa treeniä ja sitten kohti EM-kisoja. 🙂\nIso kiitos vielä Fia, Ida ja Poul avusta ja hevosen lainasta!\nSeuraa Meaa myös instagramissa! @rockdressage\nTouko 10, 2017 Viljar Shop Jätä kommentti\nLähdin treenaamaan Tanskaan Mikaela “Fia” Lindhin luo molempien heppojen kanssa ja päästiin perille noin viikko sitten. Matka meni hyvin, vaikka molemmat hepat on vielä suhteellisen kokemattomia matkustajia kilpahevosiksi. Itselleni on kuitenkin jo ponien kanssa pitkiä matkoja reissatessa muodostunut omia hyviksi todettuja tapoja ja toimintamalleja.\nYksi tärkeimmistä asioista on tietenkin huolehtia hevosten riittävästä nesteytyksestä. Varsinkin kuumalla ilmalla pitkillä matkoilla hevonen voi kuivua todella helposti, jos se ei juo riittävästi. Tämän vuoksi itse usein kokeilen jo kotona, että minkä makuisesta vedestä matkalle lähdössä oleva hevonen tykkää. Olen itse käyttänyt esimerkiksi omenamehua, melassia ja mashia veden maustamiseen, jos hevoset eivät meinaa muuten juoda.\nOmat hevoseni eivät saa kuljetuksen aikana väkirehuja, mutta heinää niillä on melkein jatkuvasti saatavilla. Varsinkin kuivaheinä kannattaa kastella ennen kuljetusta, jotta se ei pölise. Elektrolyytit, kivennäiset, ynnä muut matkan aikana tarpeelliset aineet sekoitan usein hevosten “mössöihin”.\nKolmas tärkeä asia on riittävä ilmanvaihto. Kuljetustilassa ei saa olla liian kosteaa, kuumaa, kylmää, vetoista tai pölyistä. Varsinkin laivassa kesällä hevosten kuljetustilan luukkuja pitää usein avata mahdollisimman paljon, jotta hevoset saavat tarpeeksi raitista ilmaa, koska kun auto on paikallaan, ilma vaihtuu paljon hitaammin kuin ajaessa.\nOn myös huolehdittava siitä, että hevoset pääsevät laittamaan päänsä alas vähintään neljän tunnin välein noin kymmeneksi minuutiksi. Näin mahdollisesti muodostunut räkä pääsee valumaan ulos, eikä valu hengitysteihin ja aiheuta myöhemmin ongelmia, kuten kuljetuskuumetta.\nMatkan aikana ja perille päästyä hevosia liikutetaan kevyesti jumppaillen, jotta mahdolliset jumit aukeavat. Hevosen ruumiinlämpöä kannattaa seurata vuorokauden ajan kuljetuskuumeen varalta. Noudattamalla näitä toimintatapoja pääsimme myös Sillin ja Dioksen turvallisesti perille. 🙂\nlokakuu 26, 2016 lokakuu 26, 2016 Viljar Shop Jätä kommentti\nVesi on hevoselle välttämätön ravintoaine ja hevoset sietävät veden puutetta huonosti. Riittävä vedensaanti on tärkeää hevosen nestetasapainon säätelyn ja ruuansulatuselimistön normaalin toiminnan kannalta. Nestehukka onkin yksi suurimmista ähkyn aiheuttajista talvella.\nOn suositeltavaa, että hevosella on jatkuvasti saatavilla hyvänlaatuista juomavettä. Juomaveden lämpötila vaikuttaa vedenkulutukseen. Hevoset vähentävät vedenkulutusta kylmällä ilmalla, mikäli juomaveden lämpötila on lähellä jäätymispistettä.\nTarhattaessa hevosia talvella ongelmana on juomaveden jäätyminen eristämättömissä astioissa, mikä voi estää hevosten riittävän vedensaannin. Vaikka vesi pysyisikin sulana, hevoset vähentävät jääkylmän veden juontia. Hevosten vähentäessä veden juontia kylmällä säällä samalla kun niiden rehunkulutus pysyy normaalina, tilanne johtaa helposti nestehukkaan ja ummetusähkyyn. Ummetusähkyä voidaan ennaltaehkäistä huolehtimalla riittävästä ja sopivan lämpöisen veden saannista talvella. Keskimääräinen vedenkulutus 500kg painavalla hevosella on noin 30-50l/vrk. Vedentarpeeseen vaikuttaa ilman lämpötila, liikunnan määrä sekä käytettävät rehut.\nMikäli hevonen tarhaa koko päivän, olisi tärkeää huolehtia riittävästä veden saannista myös talvikuukausina. Tarjolla on erilaisia vaihtoehtoja lämmitetyistä vesikupeista eristettyihin juoma-astioihin. Lämpimän veden vientiin tarhoihin on myös keksitty käteviä apuvälineitä.\nHevosen hyvinvointia tulee seurata päivittäin. Mikäli hevosen ruokahalu heikkenee, ulostaminen vähenee ja lanta on normaalia kuivempaa, saattaa hevonen kärsiä nestehukasta. Nestehukan tasoa voidaan arvioida hevosen ihon kimmoisuudesta, limakalvojen kapillaarien täyttymisajasta ja sydämen sykkeestä. Esimerkiksi hevosen ihoa nypättäessä iho palautuu normaalisti 2-3 sekunnin kuluttua, nestehukasta kärsivällä hevosella normaalia hitaammin. Vakavasta nestehukasta kärsivä hevonen menettää painoaan, saattaa kuumeilla, nostaa hengitystiheyttä, on uninen ja sisäänpäin kääntynyt ja vähentää syömistä.\nHevosta voi houkutella juomaan lisäämällä juomaveteen erilaisia makeutusaineita kuten omenamehua tai melassisiirappia.\nlokakuu 5, 2016 Viljar Shop Jätä kommentti\nSponsoriratsastajamme Mea Packalen kertoo tärkeäksi kokemiaan hoitovinkkejä.\nVaikka kaikkia kilpahevosia pyritään hoitamaan mahdollisimman hyvin ja huolellisesti, kaikki hoitavat omaansa kuten itse parhaaksi näkevät. Hevosen hoitoon kuuluu paljon muutakin kuin vain se, mitä tehdään ennen ja jälkeen ratsastusta. Tässä muutamia asioita, jotka minä olen nähnyt tärkeiksi kilpahevosten hoidossa.\nHoitaminen ennen ja jälkeen ratsastusta\nSamalla kun harjaan hevosen, tarkistan hevosen jalat päivittäin kuumotuksen, turvotuksen yms. varalta. Hyvät alku- ja loppuverryttelyt ovat myös todella tärkeitä. Itse kävelen jokaisen hevosen kanssa alkuun ja loppuun vähintään vartin. Jos on ollut yhtään rankempi treeni niin kylmään jalat ja käytän tarvittaessa Back On Track- tallisuojia.\nPäivä- ja viikkorutiinit\nRutiinit ovat hevoselle tärkeitä, joten hevosteni normaalit päivät menevät yleensä aika samalla tavalla. Hevosillani on myös omat viikko-ohjelmat. (noin 4-5 treenipäivää, 1-2 juoksutusta tai kevyempää päivää ja 1-2 vapaata riippuen hevosesta.)\nHevoseni asuvat omalla tallillani, joten olen voinut vaikuttaa niiden päivärutiineihin itse. Aamulla hevoset menevät ulos tarhoihin ja syövät aamuruoat siellä olevissa katoksissa heinäverkoista tai heinäkaukaloista. Päivällä ne saavat päiväheinät ulos. On tärkeää, että heinä on laadukasta ja pölyämätöntä. Illalla hevoset tulevat sisälle noin kahdeksan aikaan (talvella vähän aikaisemmin ja kesällä saattavat olla pidempäänkin ulkona). Kuivikkeena hevosilla on HempRefine hamppukuivike, joten tallissa ei pölise tai haise. Iltaruoat hevoset syövät sisällä. Hevoset ovat siis ulkona noin 14 tuntia päivässä. Lisäksi hevoset pääsevät kesällä laitumelle muutamaksi tunniksi päivässä.\nHevosilla on kengitys noin kuuden viikon välein. Kengitykseen kannattaa panostaa, koska sillä on todella suuri merkitys hevosen liikkumiseen ja jalkojen asentoon.\nHevoseni hampaat raspataan muutaman kerran vuodessa ja hevoset hierotaan tarvittaessa. Ne rokotetaan FEI:n rokotusohjelman mukaan. Me madotamme hevoset vain jos laboratorioon lähetetyt lantanäytteet niin osoittavat. Varusteet ovat laadukkaita ja ne istuvat hyvin sekä hevoselle, että ratsastajalle.\nOn myös tärkeää, että kentän pohja on hyvä ja, että hevonen pääsee liikkumaan vaihteleville alustoille.\nTouko 27, 2016 Touko 28, 2016 Viljar Shop Jätä kommentti\nLainsäädännöllisesti on eläintenomistajien hyvä tiedostaa se, että kaikki eläintenhoitotuotteet, jotka eivät ole lääkkeitä kuten: Cothivet, Vetramil, SOLHEDS Derma-tuotteet ja kaikki muut lukuisat purkit, ovat samassa asemassa kuin auton akkuvesi, eli ovat teknisiä valmisteita. Viranomainen ei näiltä tuotteilta käytännössä mitään vaadi. Siksi markkinat ovat niin kirjavat ja laatu käsitteenä varsin vaihteleva. Pääsääntöisesti ihonhoitosarjat teetetään sopimusvalmistuksena ”kemian”tehtaalla, jossa henkilökunnassa ei välttämättä ole ainuttakaan a) ihotautioppiin, b) hevosiin tai eläimiin tai c) käytettyjen raaka-aineiden kemiaan/biologiaan perehtynyttä. Tämä käy hyvin ilmi ko. tuotesarjojen takana olevia yrityksiä tarkasteltaessa, yrityksestä ei löydy ketään, jolla olisi esim. muodollinen pätevyys ko. tuotesarjan kehittämiseen tai edes ulkoistamisen arviointiin. Paikoin myös pakkauksista ja ainesosista pystyy päättelemään valmistajan tiedon puutteen.\nSOLHEDS-tuotteille on tehty ihoärsytystestit ihmiselle, hevoselle ja koiralle. Tuotannossa käytetään UV-”suodatettua” vettä eli vesi on steriloitu. Kaikki eteeriset öljyt ovat puhtainta laatua ja näistä kaasukromatogrammit, joiden avulla voi todentaa öljyjen puhtauden ja tasaisen laadun. Lisäksi on öljyille tehty ns. mikrobiherkkyysmääritykset, jotta niiden antimikrobinen teho on tiedossa. Lähes kaikki käytetyt luonnonaineet ovat käsittelemättömiä ja luomu laatua, jotta eri kemiallisilta epäpuhtauksilta vältyttäisiin. Tuoteidea on myös pitää kaikenlainen kemiallinen kuormitus minimissä, joka käy hyvin ilmi raaka-aineiden niukkuudessa, ei ns. ”täyteaineita” tai säilöntäaineita. Kaikista tuotantoeristä otetaan mikrobiviljelyt, jotta voidaan todentaa tuotantoerän olevan mikrobikontaminaatiovapaa. Lisäksi osana tuotekehitystä on riippumattoman eläinlääkärin kanssa tarkistaa lopputuotteen teho. Kaikki yllä olevat toimet ovat vapaaehtoinen kulu tuotesarjan laadun varmistamiseksi.\nKaikkia SOLHEDS-tuotteita käyttää koko perheemme, myös minä ihosairaudestani huolimatta. Itse en pysty esimerkiksi käyttämään heksetidiiniä sisältäviä tuotteita (Hexocil) juuri ihoärsytyksen takia. Myöskään hevoseni ei siedä heksetidiiniä. Tämä oli alunperin syy Derma1 antiseptisen shampoon kehittämiselle. Minun tai hevoseni yliherkkyys Hexocil tuotteelle ei ole tuotteen vika, vaan meidän immunologinen järjestelmämme on ”viallinen” kuten myös ihomme ja siten se helpommin ylireagoi.\nSOLHEDS-tuotteista olen kolmen vuoden aikana saanut jälleenmyyjän kautta yhden ilmoituksen Derma3 suihkeen aiheuttamasta reaktiosta hevoselle. Lisäksi yhden ilmoituksen Derma1 antiseptisen shampoon aiheuttamasta reaktiosta. Kolmas oli kisoissa keskustelu ns. ”haittavaikutuksen” saaneen hevosen omistajan ystävän kertomus, jota seikkaperäisesti selvitettyä, kävi ilmi ettei kyseessä ollut tuotteen aiheuttama haittavaikutus.\nKesäihottumahevoset tai allergiset ovat vaikea ryhmä, johtuen jo ihon ”heikommasta” rakenteesta, joka jo sellaisenaan on suurempi riski yliherkkyysreaktioille.\nPaikoin ylirealistiset odotukset siitä, mitä esimerkiksi kesäihottumahevosen oireiden osalta on tehtävissä, saavat hevosen omistajat masentumaan ja ”nostamaan kädet ylös” kaikki on tehty mikään ei auta. Kesäihottumahevosen hoitaminen vie aikaa ja rahaa ja vaatii sitoutumista.\nFoorumi on väärä. Haittavaikutukset käydään raportoiden asiallisesti lävitse. Tunnekuohussa on ihmisten vastaanottokyky usein heikko ja hätää helpottaa saada syyttää. Esimerkiksi Facebookissa kommentoimalla ei tätäkään kokonaisuutta pystyisi selittämään. Liian usein odotetaan pikavoittoja ja nopeita vastauksia, joiden pituus saa olla maksimissaan 2 lausetta. Näin ei valitettavasti pysty komplekseja asioita kuten haittavaikutukset tai kesäihottuman hoito kommentoimaan. Foorumeilla olen huomannut myös ihmisten valtavan tarpeen kommentoida, ohi sen mitä kommentoidaan. Monet kirjoitukseni jaetaan ja parhaimmillaan niihin tulee kommentteja, joissa kommentoija ilmoittaa ettei ole lukenut edes koko artikkelia/haastattelua, jota kuitenkin kommentoi.\nFoorumeiden ylläpitäjiltä toivoisin tiukempaa kontrollia myös suoraan mainontaan, jota esiintyy eri ryhmissä luvattoman paljon. Varsinkin hädän/sairaan hevosen kanssa on hevosen omistaja otollinen ”vinkeille/tuoteohjeistuksille”, joiden anto ko. tilanteessa on eettisesti arveluttavaa. Suora mainonta ei kuulu foorumeille ja on itse asiassa myös facebookin sääntöjen vastaista. Myös mainonnan säännöt edellyttävät, että kuluttaja tunnistaa mainoksen mainokseksi.\nKaikista tuoteista on Picea Abies eli kuusen ”pihka” korvattu rosmariinillä. Hartsivapaata pihkaa ei tasalaatuisesti ole saatavilla järkevään hintaan. Pihkan sisältämälle hartsille on taas moni allerginen.\nTuotekehityksessä on jatkuvasti formuloinnin osalta sekä tehoaineiden osalta testejä. Nyt kesällä useampi aine testauksessa. Tavoite saada aina vaan parempia, laadukkaampia ja turvallisempia ja myös edullisempia tuotteita. Pientä hinnan alennusta on pakkausten paranemisesta huolimatta jo tälle kesälle tarjolla.\nLukekaa tuotteiden ohjeet lävitse ja toimikaa annettujen ohjeiden mukaan. Jos ongelmia esiintyisi, niin käykää rauhassa koko tilanne lävitse. Mitä käytön yhteydessä tapahtui, olosuhteet, koska reaktio ilmaantui -heti vai viiveellä, oliko iho ehjä ennen – jälkeen, mitä muuta hevoselle on annettu (lääkkeet, lisäravinteet), onko hevonen sairas, kesäihottumahevosen kohdalla oireiden määrä/polttiaiset, hevosen lämpö ja mahdolliset muut oireet. Paikallisen reaktion kohdalla paras ”lääke” on vesi eli huuhdotaan reilusti puhtaalla vedellä alue puhtaaksi. Pitäydytään kaikista mahdollisista aineista, kunnes tilanne rauhoittuu. Eläinlääkäri arvioi systeemisen kortisonin tarpeen. Raportoikaa valmistajalle asianmukaisesti. SOLHEDS-tuotteiden osalta tilanne on helppo, kun olemme Suomessa.\nEnnen kaikkea haluan kiittää lukuisia ihania asiakkaita saamastani palautteesta. Hienoja tarinoita hevosten kunnon kohentumisesta ja elämän laadun paranemisesta. Moni jaksaa kannustaa ja avoimesti ilmasevat arvostuksen tälle ”valistustyölle”, joka kieltämättä on varsin aikaa vievää. Lisäksi monet vinkit, tuotepalaute jne… on enemmän kuin arvokasta, jotta pystyn SOLHEDS-tuotteita kehittämään paremmiksi. Minulle henkilökohtaisesti erittäin arvokasta palautetta ja työn suola sille, että jaksaa yrittää. SOLHEDS-tuotteita alkaa pikku hiljaa mennä myös ulkomaille ja toivon kaikkien käyttäjien kokevan suomalaista ylpeyttä yhdessä kehittämästämme tuotesarjasta hevosten/koirien hyvinvoinnin tueksi.\nIhottumahevosen hoito Solheds -tuotteilla >>\nYleisimmät virheet kesäihottumahevosen hoidossa >>\nIILIMADOT hevosten hoidossa\nmaaliskuu 26, 2016 maaliskuu 26, 2016 Viljar Shop Jätä kommentti\nEmilia Frisk on koulutukseltaan agrologi, hevosenhoitaja, hevos- ja koirahieroja sekä kouluttautunut Saksassa iilimatohoitoihin. Oheisessa artikkelissa hän kertoo meille miten iilimatohoito toimii. Voit ottaa yhteyttä Emiliaan mikäli aihe herättää lisäkysymyksiä.\nVerijuotikkaat (Hirudo medicinalis), tutummin iilimadot, tekevät luonnollisena hoitovaihtoehtona jälleen tuloaan. Tämä vanha hoitomuoto on tänä päivänä mm. Saksassa hyvin yleinen ja käytetty vaihtoehto, Suomessa vielä ehkä hieman vieras hevos- ja koirapiireissä. Verijuotikashoito yleistyykin ehkä ennemmin käyttäjäkokemusten kautta, sen verran erilaisesta hoidosta on kyse.\nVerijuotikas on väriltään tumma, jonka selkäpuolella on ruskean oranssi kuviointi. Juotikkaan molemmissa päissä on erittäin tehokkaat imukupit.\nErilainen, mutta hyvin tehokas hoitomuoto\nIilimatohoito perustuu verijuotikkaan erittämään sylkeen, jota se luovuttaa hoidettavan eläimen verenkiertoon verta imiessään. Sylki sisältää erittäin paljon erilaisia vaikuttavia ainesosia. Tunnetuimpina näistä ainesosista ovat mm. hirudiini, kaliini, hyaluronidaasi, destabilaasi, orgilaasi sekä egliini. Näiden aineiden vaikutus saa aikaan veren hyytymisen estämistä, liman irrottumista ja veden sitomista kudoksista muita aineita varten, tukosten avaamista sekä hidastavat tulehdusten syntymistä. Näiden aineiden lisäksi sylki sisältää useita muita aineita.\nHoitoa voidaan käyttää moneen erilaiseen vaivaan\nYleisimpänä hoitokohteina ovat eläinten raajojen vammat, kuten jännevammat ja nestekertymät. Käyttökohteita ovat myös lihas- ja aineenvaihduntaongelmat, haavat, iho-ongelmat, sarkoidit, hematoomat eli mustelmat, akuutit ja krooniset kiputilat, tulehdukset sekä ihottuman hoito ja lukemattomat muut vaivat. Hoidettavasta vaivasta riippuen, hoitokertojen määrä vaihtelee kertaluonteisesta hoidosta useamman hoitokerran sarjaan, jotta tuloksesta saadaan paras mahdollinen.\nIilimadoilla voidaan hoitaa erilaisia iho-ongelmia. Pääsääntöisesti eläimet ottavat hoidon vastaan positiivisesti.\nJännevammojen hoidossa on saatu hyviä tuloksia paranemisen nopeutumisena, nestekertymiä on saatu poistumaan kokonaan vaikka kortisonihoidolla ei ole tuloksia saatu. Koirien hoidossa parhaaseen tulokseen olen päässyt vanhan tapaturman seurauksena kertyneen nesteen poistossa sekä spondyloosin (selkärangan rappeumasairaus) kivun lievityksessä, jonka seurauksena vahvaa lääkitystä saatiin vähennettyä. Vaikutus on tietenkin hyvin yksilöllistä ja tapauskohtaista.\nHoidossa käytettävien iilimatojen määrä vaihtelee hoidettavan eläimen koosta sekä vaivasta. Iilimadot hakeutuvat rajatulla alueella hoidon kannalta parhaimpaan kohtaan seuratessaan mm. tulehduksen aiheuttamaa lämpöä. Ne purevat pienen haavan ihon pintaan ja alkavat imeä verta sekä luovuttavat hoitavaa sylkeä. Hoidon kesto riippuu siitä, miten pitkään iilimadot pitävät voimakkaalla imuotteellaan kiinni, keskimäärin kymmenestä minuutista tuntiin. Eläimet reagoivat hoitoon yleensä rauhallisesti. Se, miltä purema tuntuu on täysin yksilöllistä. Ihmiset sanovat pureman tuntuvan poltteena, pienenä sahausliikkeenä tai kirvelynä. Hoidon jälkeen puremahaava jää vuotamaan tunnista jopa 12 tuntiin, tämä on toivottu reaktio. Puremahaavan verenvuodon loputtua ja ruven muodostuttua, eläintä voidaan liikuttaa normaaliin tapaan, huomioon ottaen, että toisille hoito voi aiheuttaa pientä väsymystä jolloin liikutus pitää tehdä eläimen ehdoilla. Hoito ei edellytä karvojen poistamista hoidettavalta alueelta.\nHoidettava alue voidaan rajata, jolloin madoille annetaan vapaus hakeutua hoidon kannalta otollisimpaan kohtaan. Hoidon suorittaminen ei edellytä karvojen poistamista.\nHoito on täysin turvallinen\nVerijuotikas on hoito on eläimelle täysin turvallinen. Tapauskohtaisesti puremahaavan ympärille muodostuu mustelma, punoitusta tai alue voi kutista. Nämä ovat täysin normaaleja reaktioita. Vain erittäin harvoissa tapauksissa puremahaavaan voi muodostua tulehdus. Tällainen tulehdus voidaan kuitenkin hoitaa antibioottikuurilla. Hoitoa ei voida suorittaa, mikäli eläimellä on kuume, huono yleiskunto (aliravitsemus), anemia tai lääkitys, jolla on vertaohentava vaikutus. Hoidettavalla alueella ei tule käyttää hajusteita sisältäviä hoitotuotteita vähintään kahteen hoitoa edeltävään päivään, sillä iilimadot reagoivat tuoksuihin voimakkaasti, eivätkä täten suostu tarttumaan iholle.\nVerijuotikas (Hirudo medicinalis)\n– Tunnetaan tutummin nimellä iilimato\n– Sekoitetaan usein Suomenkin vesissä elävään hevosjuotikkaaseen, jolla ei ole verijuotikkaan tavoin hoitavaa vaikutusta. Verijuotikas on tiedettävästi hävinnyt Suomen vesistöistä lähes kokonaan.\n– Verijuotikkaalla on kolme leukaa, jossa jokaisessa on 80 pientä hammasta. Puremahaava muistuttaa Y-kirjainta.\n– Verijuotikkaan koosta riippuen, se pystyy jopa 6-10 kertaistamaan oman kokonsa verta syödessään.\n– Käyttämäni verijuotikkaat tulevat Saksalaiselta verijuotikaskasvattamolta, jossa olen itse suorittanut koulutuksen eläinlääkäreiden ohjaamana.\nTeksti: Emilia Frisk\nLue aiheesta lisää Emilia Friskin verkkosivuilta:\nmaaliskuu 10, 2016 Viljar Shop Jätä kommentti\nMiten naruriimu solmitaan?\nNaruriimussa ei ole solkia vaan riimu kiinnitetään solmimalla niskahihna vasemmalla puolella olevaan lenkkiin. Naruriimua ei ole kuitenkaan tarkoitus solmia aivan tavallisella solmulla vaan tähän on oma tapansa. Oikeaoppinen solmu pysyy hyvin kiinni mutta on kuitenkin helppo avata eikä mene ns. umpisolmuun.\nNaruriimun solmimisohje videolla:\nNaruriimun solmimisohje kuvina:\n1. Pujota niskahihna lenkin sisäpuolelta (hevosen puolelta) ulos.\n2. Vedä naru alakautta hevosen puolelta eteen.\n3. Pujota narun pää kuvan mukaisesti muodostuneesta lenkistä taaksepäin.\nMiten loimen jalkalenkit laitetaan ja miksi?\njoulukuu 14, 2015 joulukuu 14, 2015 Viljar Shop 1 kommentti\nUseissa loimissa on jalkalenkit jotta erityisesti loimen takaosa pysyisi hyvin paikallaan esim. hevosen piehtaroidessa. Jalkalenkit voivat olla joko joustavaa tai joustamatonta materiaalia. Yleensä niissä on kuitenkin säätömahdollisuus. Jalkalenkki on yleensä kiinteämmin kiinni hieman helman alla hevosen kupeen paikkeilla. Hihnan toisessa päässä oleva pikalukko kiinnitetään loimen takareunalla sijaitsevaan lenkkiin.\nLoimen jalkalenkkien tulee olla niin lyhyellä ettei hevonen esim. maatessaan saa jalkaansa pujotettua läpi. Liian lyhyet jalkalenkit voivat kuitenkin myös hiertää ikävästi.\nMiten jalkalenkit sitten laitetaan kiinni? Tästä ollaankin monta mieltä ja eri tapoja tähän on ainakin kolme.\nRistiin, kiinni vastakkaisille puolille\nPitää loimen kohtuullisesti paikallaan vaikka toinen hihnoista irtoaisikin\nEi yleensä hierrä reiden sisäpintoja\nEi ehkä paras tapa oriiden loimittamisessa\nToisen läpi, kiinni omille puolilleen\nEi hierrä reiden sisäpintaa\nToisen hihnan irrotessa loimi voi valahtaa toiselle puolelle\nVain jalan ympäri, kiinni omille puolilleen\nEi häiritse oriin sukukalleuksia\nVoi hiertää reiden sisäpintaa\nMiten sinä laitat jalkalenkit ja miksi?\nHYÖNTEISKARKOTTEET JA -MYRKYT – LUVANVARAISUUS\nLainaus kesäkuu 5, 2015 Viljar Shop Jätä kommentti\nMonia kummastattuttaa miksi hyönteiskarkotteisiin liittyy niin paljon polemiikkia ja miksi luonnonmukaisia selväsanaisia hyönteiskarkotteita ei kauppojen hyllystä löydy.\nNyt vielä tehokkaaksi ja turvalliseksi havaittu Derma3 levottomuutta vähentävä voide ja suihke on vedetty pois markkinoilta.\nMistä tässä oikein on kyse??\nTiedustelimme asiaa SOLHEDS-tuotesarjan kehittäjältä Saija Pihkaselta.\nSolheds Derma3 levottomuutta vähentävä suihke on Suomen viranomaisten tulkinnan mukaan luvanvarainen. Ruotsin tulkinnan mukaan se on kuitenkin vapaasti markkinoitavissa ja myynnissä.\nMiksi Derma3 levottomuutta vähentävä voide ja suihke vedettiin pois markkinoilta?\nKeväällä ilmestyi mainos laajalla jakelulla, jossa ko. tuotteet oli nimetty Derma3 hyönteisvoide ja Derma3 hyönteissuihke. Sain mainoksen oikoluettavaksi ja korjasin nimet oikein, mutta korjaus ei mennyt painoon asti. Kyseessä oli itsenäisen jälleenmyyjän mainos, ei SOLHEDSin järjestämä mainos.\nVirheellinen nimi mahdollisti kilpailijalle valittamisen viranomaisille biosidiasetuksen nimissä. Sain viranomaisilta heti ilmoituksen tuotteiden luvanvaraisuudesta sekä selvityspyynnön. Tein kattavan selvityspyynnön, jossa kävin lävitse 1) hevostalouden ja hyönteiskarkotteiden merkityksen kesällä hevosille, 2) selvitin lukuisten luonnonöljyjen sisään rakennetun ominaisuuden eli hajun karkottavan vaikutuksen hyönteisiin, 3) selvitin tuotteissa käytettyjen luonnonöljyjen muut käyttöominaisuudet, jotka tukivat tuotteiden etiketeissä annettua käyttötarkoitusta.\nSuomen viranomaiset pysyivät jo ennen selvitystä ilmoittamassaan kannassa, jossa Derma3 levottomuutta vähentävä voide ja suihke ovat yksiselitteisesti Suomen viranomaisten tulkitsemana hyönteiskarkotteita ja tällöin biosidilasetuksen alaisia ja markkinointi luvanvaraista. Koska lupaa ei ole, oli tuotteet vedettävä pois markkinoilta.\nRuotsissa samat tuotteet ovat vapaasti markkinoitavissa ja myynnissä, koska Ruotsin viranomainen ei ole tulkinnut tuotteita biosideiksi.\nHuomioitavaa on, että ko. tuotteiden sisältämät ainesosat ovat vain viranomaisten tulkitsemassa hyönteiskarkotekäytössä luvanvaraisia eli tuotteisiin ei sellaisenaan liity mitään viranomaisten arvioimaa turvariskiä ympäristölle, eläimille tai ihmisille. Ruotsissa samat tuotteet ovat vapaasti markkinoitavissa ja myynnissä, koska Ruotsin viranomainen ei ole tulkinnut tuotteita biosideiksi. Eli kaikki tuotteissa käytetyt ainesosat ovat hyväksyttyjä muissa käyttötarkoituksissa, myös Suomessa.\nMiksi tuotteita ei saa kutsua hyönteiskarkotteiksi?\nSanojen ”hyönteis” ja ”karkote” käyttö viittaa arvaten tuotteen hyönteiskarkote käyttötarkoitukseen. Kaikki hyönteisten karkottamiseen/torjuntaan käytettävät tuotteet, joiden vaikutusmekanismi on kemiallinen, ovat luvanvaraisia. ”Uusi” EU biosidiasetus ei tee eroa oliko hyönteisten karkottamiseen käytetty aine tosiasiallisesti myrkky vai tuhat vuotta turvallisesti käytössä ollut luonnonaine.\nVaadittu lupaprosessi on molemmille sama, sekä synteettisille myrkyille joilla ei ole muuta kuin hyönteismyrkkykäyttö sekä luonnonaineille, joilla on lukuisia esim. terveyttä tukevia käyttötarkoituksia. Lupaprosessi on hyvin raskas ja kallis ja lisäksi on vielä maakohtaiset rekisteröintimaksut. Hyönteiskarkotesanan käytön oikeuttava kustannus on todella korkea, johon luonnontuotteita valmistavilla pienyrityksillä ei ole varaa.\nTämän takia ei markkinoilla ole ainuttakaan laillista/luvanvaraista luonnonmukaista kemiallisesti vaikuttavaa hyönteiskarkotetta, joka soveltuisi hevosten käyttöön laitumille jne.\nLukuisat luonnonaineet karkoittavat hyönteisiä ja niiden käyttö muissa käyttötarkoituksissa on sallittua, eikä vaadi lupaa.\nLaventeli-, sitronella-, piki-, neem-, eukalyptus-, neilikka-, setri-, piparmittu-, kaneli-, kissanminttu-, tea tree-, timjami-, sitruunaruoho-, sitruuna-, appelsiini-, basilika-, ja mäntyöljy sekä lukuisat muut luonnonaineet ovat hyönteisiä karkottavia. Tämä on niiden hajun kautta niihin sisäänrakennettu ominaisuus. Kaikilla näillä öljyillä on myös muita käyttötarkoituksia ja niiden käyttö muissa käyttötarkoituksissa on sallittua, eikä vaadi lupaa. Eli luvanvaraisuudella ei suojella kuluttajaa, ympäristöä tai eläimiä miltään haittavaikutuksilta.\nMiksi aluksi sai myydä ja nyt ei?\nTuotteiden käyttötarkoitus oli hyönteisten aiheuttaman levottomuuden vähentäminen. Tuotetta ei markkinoitu hyönteiskarkotekäyttöön. Tuotteet lanseerattiin myös sillä olettamuksella, että lukuisat jo markkinoilla olevat deot ja sprayt, joista valtaosa ulkomaisia vailla mitään tietoa käytetyistä ainesosista jne… olivat ok, niin miksei myös Derma3 levottomuutta vähentävä suihke ja voide.\nTuotteiden alkuperäinen nimi oli Derma3 Levottomuutta vähentävä hyönteisvoide ja – hyönteissuihke, joka muutettiin Derma3 levottomuutta vähentävä voide ja suihke nimisiksi neuvoteltuani Ruotsin viranomaisten kanssa. Tämä muutos oli Ruotsiin riittävä.\nSuomessa viranomaiset saivat valituksen ja valituspaineen alla ei tilaa keskustelulle ollut ja ratkaisu oli viranomaisille turvallinen markkinointikielto tuotteille.\nPoljetaanko tässä jo sananvapauslakia?\nKuka määrää säännöistä/kuka keksii säännöt? mihin ne perustuvat?\nHyönteiskarkotteiden osalta on kyse lainsäädännöstä, jolloin laki ja asetus on sääntöjen perusta. Tässä kyseessä EU tason biosidiasetus, joka voimassa kaikissa EU maissa. Asetusta valvovat viranomaiset ja maakohtaiset erot ovat varsin suuret viranomaisten tulkinnoissa ja aktiivisuudessa.\nSuurissa hevosmaissa, joissa merkittävä hevostalous on viranomaisvalvonta tämän asian osalta heikompaa. Sinänsä merkillistä, kun yksi biosidiasetuksen tarkoituksista on ”sisämarkkinoiden toiminnan parantaminen säädöksiä harmonisoimalla”. Suomalainen kulttuuri pitää sisällään korkean lain ja asetusten kunnioittamisen ja siten lakien ja asetusten kyseenalaistaminen ei ole meille tyypillistä, leimautuu helposti valittajaksi. Ulkomailla taas tulkintaa ja ”kotiinpäin vetoa” esiintyy runsaasti.\nPikiöljy on sallittu shampoossa ja muissa hoitotuotteissa, mutta ei hyönteiskarkotteena.\nBiosidiasetus on mennyt lävitse ilmeisemmin ilman, että luonnonaineet olisi tullut huomioiduksi tai sitten vahvasti kemian teollisuuden lobbaamana, jonka johdosta asetus on hyvin epäjohdonmukainen. Pikiöljy on sallittu shampoossa ja muissa hoitotuotteissa, mutta ei hyönteiskarkotteena. Tämän ristiriitaisuuden korjaamiseksi toivat viranomaiset uuden ”yksinkertaistetun lupamenettelyn” luonnonaineille, jolla pyritään korjaamaan alkuperäisen asetuksen aiheuttamat kömmähdykset. Tämä prosessi on vielä vaiheessa ja vain muutamia viranomaisprosessin läpikäymiä luonnonaineita on hyväksyttynä biosidi eli hyönteiskarkote tehoaineiksi, jolloin hyvää karkotetta ei saa laillisesti aikaiseksi.\nHyvä luonnonmukainen hyönteiskarkote on pitkäkestoinen kunnon ”hajumeteli”, jonka alle voidaan eläin ”piilottaa”, haju peittää eläimen oman hajun ja häiritsee näin hajuaistin perusteella saalistavia hyönteisiä kuten polttiaisia ja punkkeja ja lukuisia muita.\nMiksi jotkut saavat käyttää karkote nimeä?\nLuvallisesti saavat hyönteiskarkote nimeä käyttää vain ne tuotteet, joiden tehoaineet on EU tasolla rekisteröity ja näille tuotteille on haettu myös maakohtainen lupa viranomaisilta. Suomessa lupa haetaan TUKESilta.\nLuvallisia hyönteiskarkotteita hevoskäyttöön on vain muutama, joten näillä yrityksillä on suuri intressi puolustaa omaa kaupallista asemaansa. Mitä vähemmän kilpailua, sen enemmän myyntiä omalle tuotteelle.\nEli onko kyse taas jonkinlaisesta ”rahastuksesta” viranomaisten taholta?\nViranomaiset toimivat voimassa olevien asetusten ja lakien valvojina. Taloudellinen aspekti asiassa on toki merkittävä. Pelkkä ”aloitusmaksu” uuden biosidi tehoaineen arvioinnille on 138 000€, katto rajattu 338 000€. Lisäksi kaikki muut maksut ja varsinaisille valmisteille, jotka sisältävät ko. tehoaineen/tehoaineita on omat maakohtaiset lupamaksunsa.\nVarsinaiset tehoaineen kustannukset kattavat isot monikansalliset yritykset, jotka omistavat nämä molekyylit ja jakelijat maissa maksavat maakohtaiset kulut. Luonnonaineilla ei ole ”omistajaa” ja siten kulun jakajiakaan ei löydy, jotta nämä tuhat vuotta vanhat öljyt saataisiin rekisteröityä laillisiksi biosiditehoaineiksi. Tällaisen prosessin ylläpito nielee rahaa ja kulut on saatava katettua ja arvaten ne siirtyvät loppupeleissä myös tuotehintoihin.\nVastaava asetus voitaisiin antaa vaikka sekamehun janojuoma käyttötarkoitukselle, jossa tämä käyttötarkoitus olisi luvanvarainen ja maksullinen, mutta ruokajuomaksi sekamehua saisi markkinoida vapaasti\nLuonnonaineiden luvanvaraisuus biosidikäyttöön ei palvele ihmisten, ei eläinten eikä ympäristön etua. Vastaava asetus voitaisiin antaa vaikka sekamehun janojuoma käyttötarkoitukselle, jossa tämä käyttötarkoitus olisi luvanvarainen ja maksullinen, mutta ruokajuomaksi sekamehua saisi markkinoida vapaasti. Viranomaisten tehtävä olisi sitten valvoa tätä asetusta ja kerätä maksut valvonnan ja prosessin ylläpitokustannuksiin. Joisivatko ihmiset ilman lupaa olevaa sekamehua myös janojuomana, onkin sitten haasteellisempaa valvonnalle ja asettaisi viranomaiset tulkitsemaan markkinointiviestintää, ettei ihmisiä ilman lupaa kehotettaisi juomaan janoonsa sekamehua.\nSeuraamus rajoitteista on synteettisten hyönteismyrkkyjen käytön kasvu, joista monet hermomyrkkyjä\nBiosidiasetuksen tarkoitus taata terveyden ja ympäristönsuojelun korkea taso on helppo kyseenalaistaa, kun luonnonaineiden käyttöä on rajoitettu tiukasti hyönteiskarkote käyttötarkoituksessa. Seuraamus rajoitteista on synteettisten hyönteismyrkkyjen käytön kasvu, joista monet hermomyrkkyjä. Mitään ikaridiini, permetriini tai pyretriini pohjaista myrkkyä en itse halua omille hevosilleni laittaa, varsinkaan kesäihottumaiselle. Kaikilla näillä aineilla on haittavaikutuksena ihoärsytys.\nAsetusta voidaan hyvin käyttää markkinoilla kilpailun rajoittamiseen tekemällä valituksia viranomaisille. Kevättalvella sain toiselta ulkomaiselta hyönteiskarkotteita myyvältä yritykseltä ilmoituksen, etteivät tule sallimaan SOLHEDS-tuotteiden markkinointia. Ymmärrettävää on, että näiden muutaman yrityksen näkökulmasta heidän maksettua kansallinen lupa, ei ole oikein, että muut olisivat markkinoilla maksamatta kalliita lupamaksuja. Tosin kuluero tasaantuu jo raaka-aineostoissa, jossa luonnonaineiden raaka-ainekustannus on moninkertainen verrattuna synteettisiin aineisiin.\nLähtökohta, jossa rinnastetaan luonnonöljyt esim. laventeliöljy ja hermomyrkky on täysin irrationaalista.\nLähtökohta, jossa rinnastetaan luonnonöljyt esim. laventeliöljy ja hermomyrkky on täysin irrationaalista. Laventelia voi laittaa vaikka 100% suoraan iholle, mutta ei pyretriiniä, permetriiniä tai ikaridiiniä. Ikävää pykäläviidakossa on myös se, että niiden aiheuttamat kustannukset tekevät pienyrittäjille toiminnan mahdottomaksi. Pahimmillaan jää jäljelle vain monikansalliset yritykset tuotteineen. Raskaat lupamenettelyt kustannuksineen vyörytetään tietysti myös tuotehintoihin.\nMonet ulkomaiset tuotteet välttyvät valituksilta ja valvonnalta pimittämällä tuotteiden raaka-ainetiedot\nSOLHEDS-tuotesarjassa en jatkossa uskalla antaa enää kuluttajille avoimesti tietoa niistä eteerisistä öljyistä, jotka ovat myös hyvin tunnettuja hyönteisiä karkottavista ominaisuuksistaan, vaikka tuotteilla olisi selvästi toinen käyttötarkoitus. Suomalaisena yrittäjänä joudun tässä kopioimaan hyvin arveluttavaa ja kuluttajille haitallista käytäntöä eli pimittämään raaka-aineet, jonka turvin monet ulkomaiset tuotteet välttyvät valituksilta ja viranomaisten valvonnalta.\nRehellinen suomalainen tapa ilmoittaa tarkasti raaka-ainesisältö ei olekaan toivottavaa?\nOsaltani toivon viranomaisten kanssa yhteistyötä, jotta biosidiasetus saataisiin paremmin vastaamaan näiden tuotteiden käyttäjien tarpeita ja huomioimaan myös valmistajat ja tämä kaikki vielä yhteensovitettuna viranomaisvalvontaan. Asetusten tulisi olla ihmisiä varten, eikä ihmisten asetuksia varten.\nSOLHEDS Derma3 Levottomuutta vähentävä suihke ja voide olivat erittäin toimivia tuotteita ilman myrkkyjä. Eikö sitä tai jotakin vastaavaa ole koskaan enää saatavilla?\nVaikea kysymys vastattavaksi 10 sivuisen viranomaisille tehdyn selvityksen jälkeen, jonka lopputuloksena oli näiden tuotteiden markkinoilta poisveto, jolloin arveluttaa mitä uskaltaa vastata. Selvityspyynnön yhteydessä pyysin myös neuvoa viranomaisilta kuinka kehittää laillinen luonnonmukainen karkote eli työn alla on luvallisen/laillisen hyönteiskarkotteen kehitys.\nMikä tahansa tuote, joka sisältää aiemmin mainittuja luonnonöljyjä on hyönteisiä karkottava. Huomioitavaa on, että luvanvaraisuus on siis rajattu hyönteiskarkotekäyttötarkoitukseen\nHuomioitavaa on, että luvanvaraisuus on siis rajattu hyönteiskarkotekäyttötarkoitukseen. Niinpä mikä tahansa tuote, joka sisältää aiemmin mainittuja luonnonöljyjä on hyönteisiä karkottava. Karkotekäytössä merkittävää on kuinka vahva ”hajumeteli” on peittääkseen hevosen oman hajun ja kuinka kauan haju kestää.\nAsetuksen ja valvonnan alla kukaan meistä luonnontuotteita valmistavista yrityksistä ei voi ”markkinoida sekamehua janojuomana, vaan ainoastaan ruokajuomana.”\nMiksi hevonen heittää kielen kuolaimen päälle?\nTouko 31, 2015 Touko 31, 2015 Liisa Leppänen Jätä kommentti\nHevonen on nostanut kielensä kuolaimen päälle.\nKuolaimen tulisi levätä hevosen suussa kielen päällä. Joskus hevoset pyrkivät heittämään kielensä kuitenkin kuolaimen päälle, mikä vaikuttaa mm. hallittavuuteen ja kuolaintuntumaan.\nMitä syitä tähän voi olla?\nNuori hevonen voi yrittää saada vieraan esineen pois suustaan ja saa samalla kielen kuolaimen päälle.\nKuolaimen voi säätää aluksi hieman korkeammalle suussa jolloin kieltä on vaikeampi saada yli. Kun hevonen tottuu kuolaimeen, voidaan sitä taas laskea alemmas. Lue lisää kuolaimen sijainnista TÄÄLTÄ.\nOhjasotteisiin ja kuolaintuntumaan nuori hevonen tulisi totuttaa vasta kun se on tottunut kuolaimen pitämiseen suussaan. Ohjasotteisiin ja kuolaimen paineeseen totutetaan myös vähitellen. Yksi hyvä keino on jakaa kuolaimeen kohdistuvaa painetta osin myös turvan päälle käyttäen esim naruriimua piirroskuvan osoittamalla tavalla.\nOhja kiinnitettynä naruriimuun joka on pujotettu kuolainrenkaan läpi.\nKuolaimella on liian pitkään jatkuva paine.\nTämä on todennäköisesti yleisin syy kielen heittämiseen. Jos paine (veto ohjasta) ei milloinkaan hellitä, hevonen pyrkii siitä eroon tavalla tai toisella. Se nostaa kieltään ylöspäin, tai nostaa sen kuolaimen päälle. Hevonen voi myös koittaa lievittää painetta rullautumalla kuolaimen alle kääntäen turpaa ryntäisiin. Kuolaimen mallista ja toimintamekanismista riippuen tämä voi lieventää kuolaimen vaikutusta.\nTämän korjaaminen vaatii ratsastajalta huolellisuutta käden kanssa. Käden tulee olla joustava ja elävä. Keskity seuraamaan milloin pidät joustavan tuntuman ja milloin käsi vetää tai lukkiutuu. Voit kokeilla harjoitusta jossa saat ”koskea” ohjiin vain 1-2 sekuntia kerrallaan.\nLiian pitkä tai alas säädetty kuolain\nLiian pitkä kuolain roikkuu hevosen suussa kuin löysä pyykkinaru ja laskeutuu alemmas keskiosaltaan. Lue lisää kuolaimen pituuden valinnasta TÄÄLTÄ. Kun kuolain on alhaalla, on kieli helppo sujauttaa yli mikäli hevosella on tähän taipumusta. Samoin jos kuolain säädetään suussa kovin alas.\nKuolaimen malli yksinään ei yleensä “aiheuta” kielenheittämistä. Kuolaimen suukappaleen mallin valinnalla voidaan kuitenkin monesti auttaa tavasta eroon pääsemisessä.\nJotkut hevoset eivät viihdy kuolaimen kanssa jonka paine kohdistuu kieleen. Ns. kielentilallisia kuolaimia on hyvin monenlaisia. Jotkut ovat hyvin ”radikaaleja” ja toisissa on vain mieto muotoilu joka vähentää kieleen kohdistuvaa painetta. Keskiosa on kielentilallisessa kuolaimessa kaareva niin että kielelle on tilaa kaaren alla.\nKielenheittäjälle kuolainta valitessa pitää erottaa kaksi asiaa. Pyritäänkö kuolaimella estämään kielen heittäminen ns. vaikealla tapauksella vai riittääkö kun valitaan hevoselle sopivampi kuolain? Suurella kielentilalla varustettu kuolain ei useimmiten ole paras pitkäaikaiseen käyttöön, mutta tarpeen joskus katkaisemaan opittu tapa.\nJoillekin riittää kun tehdään pienempiä muutoksia kuolainvalinnassa ja kielentila on lievempi. Joillakin toimii esim sylinterikuolain tai joillekin riittää kun valitsee suuhun paremmin mahtuvan, ohuemman kuolaimen.\nTarkistuslista kun hevonen heittää kieltä kuolaimen päälle:\n1. Säädä kuolain oikealle korkeudelle.\n2. Tarkista ettei kuolain ole liian pitkä\n3. Varmista että hevonen ymmärtää mitä siltä pyydetään.\n4. Tarkkaile oman kätesi toimintaa.


Kirjoittaja: Marja Ruuti, Minä Olen -lehti 5/2017\nKasvisten nauttiminen on viisasta. Kasvissyöntiä ei enää kummastella ja vegaanius on suorastaan trendikästä. Kasvisten lisäämistä suomalainen ruokakulttuuri tarvitseekin, eikä herkullisuuskaan siitä kärsi, päinvastoin. Vegaaniuden yleistyminen on positiivisesti monipuolistanut yleistä ruokatarjontaa ja kahviloissa ja ravintoloissa on yhä enemmän tarjolla kasvispitoista syötävää.\nÄäri-ilmiöt ovat tyypillisiä nykypäivän ruokamaailmassa. Kasvisruokakeskusteluissakin tuntuu joskus, että ruoanvalinnassa on vain kaksi vaihtoehtoa: joko olet vegaani tai syöt runsaasti lihaa. Syöminen ei onneksi ole näin mustavalkoista, eikä ruokavalion laadusta ole yhtä ainoaa oikeaa vastausta. Vain sinä tiedät, mikä on hyvä valinta sinulle, mutta ruoanvalinnan onnistuminen vaatii tietoa ja oman kehon tuntemista. Vegaaniuden ja lihavoittoisen ruokavalion väliltä löytyy jokaiselle oma hyvä syömisen tapa. Omaa ruokavaliota ja sen yhteyttä omaan vointiin on jokaisen hyvä joskus tarkastella kriittisesti ja rehellisesti, joskin lempeästi ja armollisesti.\nOn tärkeää esittää kysymyksiä ja etsiä niihin vastauksia. Onko kasvissyönti ja jopa vegaanius parempi vaihtoehto kuin sekaruoka? Entä raakakasvisruokavalio, voittaako se kaikki? Mitä täytyy ottaa huomioon, kun siirtyy sekaruoasta kasvisruokavalioon? Millainen on oma aineenvaihduntatyyppisi ja sen mukainen paras ruokavalio, joka pitää kehon ja mielen kunnossa? Mikä on kehosi elämänvaihe ja kehon tarpeet juuri nyt: oletko lapsi, kasvava nuori, odottava tai imettävä nainen, kiireinen keski-ikäinen vai ikääntyvä? Onko vatsasi vahva, vai stressillä ja lääkkeillä heikennetty? Oletko perusterve, vai pyrkiikö joku sairaus vahvasti esiin? Kaikki tämä vaikuttaa, tai sen olisi syytä vaikuttaa ruoanvalintaasi, myös kasvissyöntiin ja siihen miten se toteutetaan.\nKasvisten syöminen on välttämätöntä, ei ehkä hengissä pysymiselle, mutta terveydelle ja pitkälle iälle. Tämä on ravitsemusfysiologinen tosiasia, jota vastaan ei voi piintyneinkään pihvin ystävä väittää, vaikka makuasioista voikin halutessaan kiistellä. Kasvissyönti ei ole fysiologisesti välttämätöntä, vaan ihminen on keholtaan uskomattoman sopeutuva sekaravinnon syöjä. Eläimet ovat usein riippuvaisia juuri siitä ravinnosta, mitä niiden synnyinympäristö tarjoaa, mutta ihminen pystyy elämään maapallon erilaisissa olosuhteissa hyvin monenlaisella ruoalla veganismista täysin eläinperäiseen ruokaan, jota esim. eskimot ovat nauttineet. Ihminen selviää sopivissa olosuhteissa pelkillä kasvikunnan tuotteilla, mutta varsinkin kylmillä seuduilla yleensä hyötyy eläinperäisten ruoka-aineiden käytöstä kasvisten rinnalla.\nEettinen näkökulma asettaa ruoanvalinnan uuteen valoon, kun ihmisen ravintoa katsotaankin eläimen kannalta. Villi-ihminen ei saaliseläimen havaitessaan pohtinut onko eettisesti oikein täyttää tyhjyyttään kurniva vatsa lihalla. Luonnon osana elänyt ihminen on tyydyttänyt nälkänsä kuten muutkin luonnossa vaeltajat: syömällä, mitä ympäristö tarjosi, myös muita luontokappaleita. Nyt kaikki eläimet eivät saa elää eläimenarvoista elämää ja tuotantoeläinten huono kohtelu ja kärsimys ovat johdattaneet varsinkin nuoria vegaaneiksi, eli syömään pelkkiä kasvikunnan tuotteita. Henkisyys tuo vielä uuden aspektin ruokaan ja syömiseen, kun mietitään ruoan ja ihmisen syvällisempiä yhteyksiä.\nNykypäivän kasvissyöjä on yleensä terveystietoinen ja koostaa päivän syömisensä monipuolisesti. Ideologisista syistä tai trendien houkuttelemana aloitettu kasvissyönti saattaa kuitenkin jäädä vaille riittävää tietopohjaa. Kiireinen elämä saattaa johdattaa kasvissyöjänkin pikaruokailijaksi, jolloin ruoka ei täytä kehon tarpeita. Pahin virhe kasvissyönnissä voi olla jopa sama kuin sekaruoan syöjillä: kasvikset puuttuvat. Ennen puhuttiin pullavegetarismista, joka syntyy, kun tavallinen kasviksia karttava sekaruoka muuttuu kasvissyönniksi poistamalla liha tekemättä muita muutoksia. Jäljelle jää leipää, perunaa, riisiä, pastaa, juustoa, jogurttia, hedelmiä, jäätelöä, keksejä, leivonnaisia. Vatsan saa täyteen, mutta kasvikset jäävät vähiin ja niiden mukana suolistosta ja sen mikrobiomista huolehtivat kuidut sekä kehon toimintoja ylläpitävät vitamiinit, mineraalit ja antioksidantit. Terveys ei näin kohennu kasvissyönnillä, vaan esim. B-vitamiineista, seleenistä ja raudasta voi lihaa kartettaessa tulla puutetta. Lihan tilalle on siis tuotava erivärisiä kasviksia, palkokasveja, pähkinöitä ja siemeniä korvaamaan pois jääneitä ravintoaineita. Näin saadaan kasvissyönnin hyödyt.\nEläin- ja kasviproteiinin ero\nEläinperäisestä ruoasta saa helposti määrältään ja laadultaan riittävästi proteiinia. Maitotuotteet, kala, liha ja muna sisältävät runsaasti kaikkia ns. välttämättömiä aminohappoja, joita ihmisen elimistö ei pysty valmistamaan, mutta joita tarvitaan muodostamaan ihmiskehon omia proteiineja kudosten rakentamiseen ja uusimiseen, entsyymien, hormonien ja vasta-aineiden muodostukseen, sekä lukuisien aineiden kuljettajiksi vereen. Nämä tavattoman tärkeät tehtävät kärsivät, jos välttämättömiä aminohappoja ei ole tarpeeksi saatavilla. Näin voi käydä vegaanille, jos ei laita lautaselleen kasviproteiinilähteitä. Näin voi käydä proteiinipitoista ruokaakin nauttiessa, jos ruoan energiamäärä jää kovin pieneksi ja ravinnon proteiinit kuluvatkin solujen energiantuottoon. Kasvavat vegaanilapset ovat tässä mielessä riskiryhmä, jonka kasvua on seurattava rehellisesti ja avoimin mielin. Tarvittaessa täytyy miettiä keinot energian tai proteiinin lisäämiseen johtotähtenä lapsen hyvinvointi, ei oma ideologia. Myös ruoan sulamiseen täytyy kiinnittää huomiota, sillä pienen lapsen elimistö ei aina saa tarpeeksi irti kuitupitoisesta kasvisruoasta. Ei aina aikuisenkaan.\nKasvissyöjät koostavat ruokavalionsa hyvin monin tavoin. Seuraava on nuoren vegaanin ruokavalioesimerkki. Mitä ajatuksia herättää?\n– smoothie: banaani, omena, ananasta, lehtikaalia, varsiselleriä, maca-jauhetta, vehnänorasjauhetta, chlorellaa\n– salaatti ruukkusalaatista, auringonkukanversoista, basilikasta ja iduista\n– tomaattia, viikunoita, avocadoa\n– kastike oliiviöljystä, hiivahiutaleista, sinapista\n– jälkiruoaksi raakasuklaata\n– siemennäkkäripala, vegaanijuusto\n– kesäkurpitsapasta, macadamiapähkinä-tomaatti-pesto\n– vihersalaatti korianterista, herneenversoista, romaine-salaatista\n– sesamöljyä, hapankaalia\nEsimerkkiruokavalio koostuu terveellisistä ruoka-aineista, mutta siitä ei saa riittävästi proteiinia (eikä mm. kalkkia, B-vitamiineja, seleeniä, omega-3-rasvahappoja). Muiden kasviproteiinilähteiden aminohappokoostumusta täydentävä vilja puuttuu. Runsaasti lehtivihanneksia sisältävässä ruoassa on niukasti energiaa, joten vähäkin proteiini saattaa kulua energian tuottoon. Chlorellaa sanotaan hyväksi proteiinilähteeksi ja siinä onkin 60 % proteiinia. Chlorella on monin tavoin hyvä lisä ruokavalioon, mutta 1 tl tuo päivän proteiiniannokseen vain ripauksen. Ravinteikkaat hiivahiutaleet täydentävät vegaaniruokavaliota mm. B-vitamiinien osalta, mutta niitä ei voi syödä sellaisia määriä, että proteiinintarve saadaan katettua. Pähkinät ovat proteiininlähde ja osana kokonaisuutta niistä saa merkittävästi proteiinia. Macadamia-pähkinä on siinä mielessä pähkinöistä huonoin, että sen 80 %:n rasvapitoisuus ei jätä paljon tilaa muille ravintoaineille. Vegaanijuusto valmistetaan kookosrasvasta ja tärkkelyksestä, joten se ei sisällä proteiinia kuten tavallinen juusto. Lehtikaali on erittäin ravinteikasta ja sen käyttö suositeltavaa. Lehtikaalia ei käytetäkään proteiinin takia, mutta se ei riitä myöskään kalkin lähteeksi, vaikka näin esitetään. Kalkkia on noin 40 mg/100 g, mutta yksi iso lehti painaa vain noin 30 g. Oksaalihapon takia kalkki ei myöskään imeydy kovin hyvin.\nPienetkin ravintoainemäärät ovat merkityksellisiä, erityisesti vegaaniruokavaliossa, mutta muista aina tarkastella kokonaisuutta. Edellisen esimerkin proteiinisisältö korjaantuisi esimerkiksi lisäämällä aamusmoothieen hampunsiemenrouhetta, lounaaseen mungpapuja ja riisiä ja päivälliseen tofua ja quinoaa.\nVegaaniruoasta saa tarpeeksi välttämättömiä aminohappoja nauttimalla riittävästi useita erilaisia proteiinilähteitä: papuja, linssejä, herneitä, siemeniä, pähkinöitä, manteleita, sieniä ja viljaa. Pelkät palkokasvit eivät riitä, sillä vaikka soijasta löytyykin kaikki välttämättömät aminohapot, siinä on liian vähän niistä yhtä eli metioniinia. Kehon omat proteiinit jäävät muodostumatta, jos rakennuspalikoista yksi laji puuttuu tai sitä on liian vähän. Niinpä palkokasvien lisäksi on syytä syödä jotain viljatuotetta, joka tuo riittävän määrän metioniinia elimistön proteiinien rakentumiseen. Maito-kasvisruokavalio antaa vegaaniutta helpommin keholle tarvittavat ravintoaineet, vegaanius vaatii enemmän tietoista ruoan tarkkailua.\nNiin kauan kuin syödään eläinkunnasta saatavia ruoka-aineita, proteiinin riittävä saanti on niin itsestään selvää, että proteiinien merkityksestä terveydelle ei puhuta paljon. Lähinnä varoitellaan ja täysin aiheellisesti liiallisen punaisen lihan ja varsinkin lihavalmisteiden käytön haitoista. Kasvissyönnissä ja vegaaniudessa on paljon etuja, mutta varsinkaan vegaaniruoka ei ihan ilman muuta tarjoa kaikkea, mitä ihmiskeho tarvitsee. Täytyy miettiä esimerkiksi saako proteiinia riittävästi ja etsiä tarvittaessa ratkaisu proteiinin saannin lisäämiseen. Vasta huolellisesti koostamalla kasvisruoasta saa ne lukuisat terveyshyödyt, jotka siihen liittyvät.\nMaitotuotteista hyötyä tai haittaa\nLaktovegetaristinen ruokavalio sisältää kasviperäisten ruoka-aineiden lisäksi maitotuotteita. Laktovegetaristi saa proteiinia helposti, eikä maidon kalkki kalkkeuta verisuonia, ellei suonissa ole muuten ongelmia. Verisuonten seinämissä voi olla esim. tulehdusta johtuen liiasta hiilihydraattien syönnistä ja antioksidanttien puutteesta. Kokonaisvaikutusten kannalta parhaimpia maitovalmisteita ovat hapatetut tuotteet ja juusto. Maito juomana antaa kasvuun tarvittavia ravintoaineita lapsille, mutta esimerkiksi korvatulehdusherkille ei sovi ollenkaan. Aikuisten runsas maidonjuonti tulee usein tutkimuksissa esiin haitallisena ja sairauksia aiheuttavana, mutta juustot ja hapanmaitotuotteet sopivat monelle.\nRuokaan liittyviä suosituksia ja rajoituksia perustellaan monenlaisin väittein. Maitotuotteiden haitallisuutta perustellaan sillä, että ihminen on ainoa olento maapallolla, joka käyttää toisen eläimen maitoa. Entä jos se onkin osoitus ihmisen älykkyydestä? Kuinka moni meistä olisi edes olemassa, jos esivanhempamme eivät olisi köyhässä aliravitussa Suomessa saaneet ravitsevaa lehmänmaitoa. Ei tarvitse mennä kuin yksi sukupolvi taaksepäin Suomen historiassa, kun jo löytyy aliravittuja lapsia. Ei ollut Piltti-purkkeja, myslipatukoita, maissinaksuja, patonkeja, riisimuroja, irtokarkkeja ja pakastimesta aina löytyviä jätskejä (mikä on näiden ja vastaavien ruoka-aineiden merkitys, mikä maidon osuus nykyisissä terveysongelmissa?). Maidon avulla lapset selvisivät ja kasvattavat nyt 100-vuotiaiden ennennäkemätöntä ryhmää. Aikuiset eivät tarvinneet etelän tehotuotantohedelmistä teollisesti valmistettuja funktionaalisia mehuja, vaan saivat suolistoon probioottista tukea juomalla piimää. Luonnollinen voi oli hyvä levite leivälle teollisesti muokattujen rasvahappolevitteiden sijaan; voin ongelmat syntyivät vasta liittyen liikakäyttöön ja elintason myötä syntyneeseen sokeri- ja valkojauhovoittoiseen ruokakulttuuriin.\nNyt joku jupisee jo mielessään, että maitohan on myrkkyä. Maito ja maitovalmisteet eivät sovikaan kaikille, vaan voivat lisätä voimakkaasti limanmuodostusta ja altistaa korva-, keuhko- ja poskiontelotulehduksille. Monelle maitotuotteet aiheuttavat suolisto-ongelmia laktoosittominakin. Maitoproteiini saattaa laukaista geneettisesti herkille ihmisille autoimmuunisairauksia kuten reuman tai kilpirauhasen autoimmuunitulehduksen. Maito on myös muuttunut: ennen elintason nousua tuo arkinen elintarvike oli aina luomutuotettua homogenoimatonta, pastöroimatonta raakamaitoa, joka tarjosi entsyymejä ja eläviä maitohappobakteereja. Nyt parhaita valintoja ovat homogenoimattomat luomutuotteet, luonnostaan laktoosittomat juustot ja perinteinen piimä, joka on hukkunut värikkäiden, teollisten jogurttien tulvaan, mutta ansaitsisi paikkansa vatsan vahvistajana ja hyvänä proteiinin lähteenä niin kasvis- kuin sekasyöjän ruokavaliossa. Ellei aiheuta ongelmia. Moni hyötyy totaalikieltäytymisestä maitotuotteiden suhteen, mutta sen takia ei kaikkien, varsinkaan kasvissyöjien, kannata heittää hyvää proteiinin, B2- ja B12-vitamiinien ja kalkin lähdettä yli laidan. Vuohen- ja lampaanjuusto saattavat sopia paremmin, jos lehmänmaidon proteiini on sopimaton. Vuohen ja lampaan maidon proteiini on ns. A2-proteiinia, jota ihmiselimistö sietää paremmin kuin tavallisten lehmiemme maidon A1-proteiini.\nVälttämätön ravintolisä vegaaneille\nB12- vitamiinia, eli kobalamiinia, on vain eläinperäisessä ravinnossa. Se on niin elintärkeä vitamiini, että keho varastoi sitä maksaan jopa useamman vuoden tarpeen silloin, kun saanti on runsasta. Näin vegaaniksi ryhtyvä pärjää ilman B12-saantia pari vuotta ilman, että muisti heikkenee, happea kuljettavat punasolut vähenevät ja hermosto rappeutuu. Näiden vaikeiden B12-puutosoireiden välttämiseksi vegaanin kannattaa heti aloittaa B12-valmisteen käyttö. Kasvijuomia täydennetään syanokobalamiinilla, mutta tehokkaampi vaikutus on valmisteilla, joissa on metyylikobalamiinia ja adenosyylikobalamiinia.\nVieläkin näkee virheellistä tietoa hapatettujen kasvisten, merilevien ja chlorellan käytöstä vegaanien B12-vitamiinin saannin turvaajina. Kasviperäinen B12 ei toimi elimistössä, joten ravintolisä on välttämätön. Se on erityisen tarpeellinen raskauden aikana, jotta vegaaniäidin lapsen aivot ja hermosto kehittyisivät terveellä tavalla. Sikiön aivot tarvitsevat myös kalaöljystä tuttuja EPA- ja DHA-rasvahappoja, joten vegaaniäidin on hyvä käyttää kasviperäistä DHA-valmistetta. Lisäksi täytyy tarjota kehon omalle EPA- ja DHA-tuotannolle raaka-aineeksi alfalinoleenihappoa, jonka parhaat lähteet ovat pellavansiemen-, hamppu- ja rypsiöljy. Myös chiansiemenissä on tätä kasvikunnan omega-3-rasvahappoa, jonka imeytymisen varmistamiseksi täytyy nämä pienenpienet siemenet jauhaa ennen nauttimista.\nUseimmilla suomalaisilla on vähintään lievä jodinpuute, mutta vegaaneilla todetut puutokset ovat olleet vakavia. Sekaravinnon syöjät ja maitotuotteita, munia tai merikalaa käyttävät vegetaristit saavat jonkin verran jodia edellä mainituista ruoka-aineista ja lisäksi jodioidusta suolasta. Vegaaneilla todetut puutokset kertovat, että heillä ei ole yhtään merkittävää jodin lähdettä elleivät käytä merilevää tai jodioitua suolaa. Jodia tarvitaan kilpirauhashormonien muodostukseen ja kilpirauhasen vajaatoiminnan ehkäisyyn. Jodi on myös tavattoman tärkeä kohdussa kasvavan lapsen aivojen kehitykselle ja myös varhaislapsuuden jodinsaanti vaikuttaa aivoihin ja älykkyyteen.\nSuomessa kaikki tarvitsevat D-vitamiinilisän talviaikana, mutta vegaaneilla tämänkin tarve korostuu. Kalat ovat luonnollinen hyvin imeytyvän D3-vitamiinin lähde ja maitotuotteiden käyttäjät saavat niihin lisättyä D-vitamiinia. Sienistä saa D2-vitamiinia, jonka varaan ei voi turvata huonon imeytyvyyden ja sienten satunnaisen käytön takia. Meidän kaikkien on hyväksyttävä ravintolisän käyttö, kun on kysymys D-vitamiinista, sillä sen vaikutukset luustoon, aivoihin ja immuniteettiin ovat elintärkeitä. Oma D-vitamiinitaso kannattaa jokaisen kerran tutkituttaa, sillä ravintolisän tehokkuus ja elimistön vaste siihen vaihtelevat.\nRaakaruoan plussat ja miinukset\nRaakakasvisruokavaliossa ruoka-aineita ei kuumenneta, jolloin niiden entsyymit ja ravintoaineet säilyvät tuhoutumatta ihmiselimistöön asti. Entsyymit auttavat ruoansulatusta ja muitakin kehon toimintoja, ja ravintoaineita saadaan maksimaalisesti, ainakin niitä on lautasella enemmän kuin vastaavassa kuumennetussa ruoassa.\nMoni kokee raakaruoan valmistuksen helppona ja ruoan erittäin herkullisena. Raakaruoan nauttiminen keventää askelta ja selkiyttää pään. Merkittävä raakaruoan etu on sen niin voimakas vaikutus kehon kemiaan, että moni sairaus saattaa hävitä sen avulla kehon parantaessa itse itsensä luonnollisten, kuumentamattomien kasvikunnan tuotteiden avulla. Osa raakaravinnon ja ylipäänsä kasvisravinnon positiivisista vaikutuksista tulee myös siitä, että jotain haitallista jätetään pois. Raakaruoan syöjä ei tartu valkoisiin sämpylöihin ja leivonnaisiin, ei levitä tuorekräkkerilleen kasvirasvalevitettä, ei koske lihavalmisteisiin eikä edes kesällä korvaa aterioita grillimakkaralla ja jäisellä, sokeroidulla maidolla, ei vietä iltojaan cokiksen ja sipsien seurassa. Näin välttyy verensokeria nostavilta, tulehdusta aiheuttavilta hiilihydraattilähteiltä ja teollisesti muunnetuilta tai pilalle kuumennetuilta rasvoilta.\nRaakaruokailussa on myös kompastuskivensä, jotka on hyvä tuntea. Entsyymiensä ansiosta raakakasvikset saattavat olla paremmin kehon hyödynnettävissä kuin kuumennetut. Kypsennys saattaa toisaalta tehdä kasviksista ruoansulatuskanavan omille entsyymeille helpompia hajotettavia, joten kypsennetystä ruoasta voi loppujen lopuksi saada irti enemmän ravintoaineita, vaikka osa olisi kuumennuksessa tuhoutunutkin. Raakaravinto edistää terveyttä, mutta varsinkin pitkäaikaisena se saattaa myös aiheuttaa sairauksia, jos ei imeydykään kunnolla, tai jos se aiheuttaa huonon sulavuuden tai kylmyyden takia suoliston heikkoutta, tai sisältää liian vähän proteiineja kehon tarpeisiin nähden. Heikko ruoansulatus ei aina hyödy raakaravinnon entsyymeistä, koska kuitupitoista ruokaa voi olla mahdotonta hajottaa ruoansulatuskanavassa ja niin proteiinit kuin muutkin ravintoaineet menevät osittain hukkaan. Huonosti sulanut ruoka vahingoittaa pitemmän päälle suoliston bakteerikantaa ja limakalvoja synnyttäen kroonisia suolistovaivoja, imeytymishäiriöitä ja ravintoainepuutoksia.\nRaakaruoka saattaa verottaa kehon lämpövarastoja niin pahoin, että ruoansulatus heikkenee, haitalliset mikrobit valtaavat alaa suolistossa ja immuniteetti kärsii. Varsinkin suoraan jääkaapista tai lounasruokalan kylmästä salaattipöydästä nautittu ateria tai kahvilan jääpaloilla höystetty smoothie ovat kylmänä vuodenaikana haitallisia keholle ja herkästi palelevalle, hennolle ihmiselle suorastaan katastrofaalisia. Lämminverinen sietää kylmän ruoan paremmin ja etelän lämmössä tai Suomen harvinaisessa helteessä kylmäkehoinenkin voi syödä raakaruokaa, mutta Suomen talvessa tarvitaan lämmintä vatsantäytettä. Vähintäänkin kehonlämpöiseksi lämmitettyä, mutta tehokkain lämpö tulee kypsennetystä ruoasta, erityisesti juureksista. Tomaattikin lämmittää kypsennettynä, mutta on kylmäävää syötävää tuoreena. Siksi talvella on turhaa kasvattaa kalliilla energialla kasvihuonetomaatteja, kun parempaa ruokaa pakkassäässä ovat kesän lämmössä kasvaneet, lämpimäksi haudutetut porkkanat ja punajuuret. Vihreät lehtivihannekset ovat terveyttä lisääviä kohtuudella käytettynä, mutta lautasellinen vihreää saattaa keveydestään huolimatta olla raskasta, kehon lämpötaloutta rasittavaa sulatettavaa. Muotivillitykseksi tullut chili kannattaa jättää Intian kuumuudessa käytettäväksi, sillä siellä sen hikoiluttavaa, viilentävää vaikutusta tarvitaan.\nKehotyypistä ja oman kehon aineenvaihdunnasta riippuu, miten hyvin pärjäät kasvisravinnolla. Vahvat vatsahapot ja hyvä ruoansulatus takaavat, että saat riittävästi aminohappoja ja muita ravinteita kasvisruoastasi, kunhan koostat sen monipuolisesti. Jos kehosi tasapainottaa verensokerin tehokkaasti runsaasta hiilihydraattimäärästä huolimatta, kasvisruoka sopii sinulle. Jos taas vilja- ja hedelmävoittoisen ruokavalion vaikutuksesta verensokeri menee vuoristorataa, eikä ruoka anna kylläisyyttä, tai suolistoa turvottaa ja makeanhimo vaivaa, niin vahvan eläinproteiinin lisäys ja hiilihydraattien vähentäminen saattaa tuoda hyvän olon. Jos painonhallinta on vaikeaa, vaikka olet kasvissyöjä, kannattaa pohtia olisiko tarpeen ruokavalion tasapainotus proteiinipitoisempia ruoka-aineita lisäämällä. Painoindeksit eivät kerro koko totuutta, mutta jos olet kasvissyöjä ja BMI-arvosi kertoo alipainosta, kannattaa terveyden ylläpitämiseksi miettiä olisiko ruokavaliossa korjattavaa (sama koskee tietysti sekaruoan syöjiäkin).\nSuuri osa maapallon väestöstä syö kasvisruokaa olosuhteiden pakosta. Joskus se on riittävän monipuolista, joskus pelkkää riisiä, jolloin varsinkin lapset kärsivät aliravitsemuksesta. Suurimmalla osalla suomalaisista on etuoikeus valita ruokavalionsa. Suuret valinnan mahdollisuudet antavat vapauden valita itselle parhaalla tavalla, kunhan ensin löytää sen parhaan tien.\n#kasvisruoka #MarjaRuuti #ruokavalio #terveys


Ohje verkkokoulutuksen suorittamiseen\nOnneksi olkoon, olet saanut verkkokoulutuksen suoritettavaksi!\nTämä ohje auttaa sinua suorittamaan verkkokoulutuksen. Koulutuksen suorittaminen tosin on niín helppoa, että tämä ohje on lyhyt ja nopea lukea 👍\nSähköpostin linkkiä klikkaamalla sinulle aukeaa alla oleva näkymä.\nSaatavilla olevat kielet riippuvat koulutuksesta.\nOn mahdollista että koulutuksestasi on saatavilla vain suomenkielinen versio\nKirjaa etunimi, sukunimi ja henkilötunnuksesi\nNäitä tietoja käytetään tunnistamaan koulutettava henkilö\nEtunimi ja Sukunimi voivat olla esitäytetyinä koulutuksen määrääjn toimesta.\nLue tämä jos et halua käyttää henkilötunnusta\nJos koulutukseen liittyy postitettava pätevyyskortti, niin kirjaa haluamasi kortin postitusosoite. Kortti postitetaan hyväksytyn suorituksen jälkeen. Toimitusaika suorittamisen jälkeen on kolme viikkoa.\nJos tilaat kortin yrityksen osoitteen, niin postitusosoitteen Nimi-kentässä olevan henkilön tulee löytyä siitä yrityksen osoitteesta, esim. koulutuksista vastaava henkilö.\nVoit myös kirjata kotiosoitteesi.\nSuorita koulutus ja olet valmis!\nKoulutuksen suorittaminen ja jatkaminen\nKun olet syöttänyt tietosi ja aloittanut verkkokoulutuksen, saat vahvistuksen sähköpostiisi.\nSähköpostissa on linkki, mistä pääset milloin tahansa jatkamaan verkkokoulutusta.\nVoit pitää taukoja ja suorittaa verkkokoulutuksen osissa. Tauon ajaksi voit jättää koulutuksen auki selaimeen.\nHyväksytyn suorituksen jälkeen\nSaat sähköpostiisi ilmoituksen hyväksytystä suorituksesta.\nKoulutuksesta riippuen sähköpostin liitteenä voi olla myös PDF-todistus hyväksytystä koulutuksesta.\nSähköpostissa on linkki kirjautua katsomaan suorituksiasi MyCertificate-palvelussa.\nJoihinkin verkkokoulutuksiin liittyy fyysinen pätevyyskortti, kortti postitetaan sinulle hyväksytyn fyysinen suorituksen jälkeen. Postitusaika on kolme viikkoa. Kortti postitetaan antamaasi osoitteeseen.\nYrityksen henkilö joka määräsi sinulle koulutuksen näkee koulutuksesi etenemisen käyttämästään Competence Manager-palvelusta.\nCompetence Manager ja MyCertificate ovat Kiwan hallinnoimia palveluita.\nEn halua käyttää henkilötunnusta\nVoit syöttää henkilötunnus-kenttään syntymäaikasi muodossa ppkkvvvv (esim. 31121980). Henkilötunnuksen käyttäminen on suositeltavaa tietojen aukottoman yksilöimisen takia.\nKuinka monta kertaa voin yrittää verkkokoulutuksissa olevaa loppukoetta\nLoppukoetta voi yrittää kolme kertaa.\nMinulla on koodi, miten pääsen jatkamaan verkkokoulutusta?\nSyötä koodi osoiteessa www.kiwaelearning.com ja pääst jatkamaan siitä mihin jäit.\nOlen hukannut koodin, miten pääsen jatkamaan?\nPyydä henkilöä keneltä sait linkin lähettämään se sinulle uudestaan. Kun olet syöttänyt tietosi niin järjestelmä tunnistaa, että sinulla on suoritus kesken ja kysyy sinulta haluatko aloittaa uuden suorituksen vai jatkaa vanhaa, valitse että haluat jatkaa vanhaa.


WHO huolestui Sputnik-rokotetta valmistavalla venäläistehtaalla käytetyistä toimintatavoista - Ulkomaat - Ilta-Sanomat\nSputnikin menekki ei ole Venäjälläkään ollut kovin suurta, sillä maan väestöstä vain noin 12,5 prosenttia on saanut vähintään yhden rokoteannoksen. Kuva: Evgenia Novozhenina / Reuters\nMaailman terveysjärjestö WHO on ilmaissut huolensa venäläisellä Sputnik-rokotetta valmistavalla tehtaalla käytetyistä toimintatavoista, uutisoi brittilehti The Guardian.\nWHO ja Euroopan lääkevirasto EMA arvioivat parhaillaan Sputnik-rokotetta ja sen mahdollisen käyttöönoton hyväksymistä. WHO kertoo keskiviikkona julkaistussa raportissaan havainneensa puutteita laaduntarkkailussa ja testituloksissa yhdessä neljästä Sputnikia valmistavasta venäläistehtaasta.\nWHO havaitsi ongelmia myös tuotannon steriiliydessä sekä rokote-erien jäljityksessä ja tunnistamisessa paikassa, jossa toisaalla valmistetut rokotteet pullotetaan.\nValmistajan julkaisemassa tiedotteessa kerrotaan Guardianin mukaan, että yritys on ryhtynyt toimiin havaittujen ongelmien korjaamiseksi ja toivotti tutkijat tervetulleiksi uudestaankin.\n– Pysymme täysin läpinäkyvinä ja jatkamme mukana WHO:n esikarsintaprosessissa, valmistaja sanoo.\nMyös Venäjän hallinnon tiedottaja Dmitri Peskov sanoo, että kaikki tarvittavat korjaustoimenpiteet on tehty.\nSputnikin menekki ei ole kotimaassakaan ollut kovin kaksista. Kesäkuun alussa Venäjällä vain 12 prosenttia väestöstä oli saanut vähintään yhden rokoteannoksen, mikä on reilusti vähemmän kuin useimmissa länsimaissa. Siitäkin huolimatta, että rokotteen ottamisen puolesta on maassa kampanjoitu jo viisi kuukautta.\nViime viikolla Moskovan viranomaiset antoivat julkisen sektorin työpaikoille sakon uhalla kuukauden aikaa varmistaa, että vähintään 60 prosenttia työntekijöistä on rokotettu. Rokottamattomilta henkilöiltä aiotaan myös evätä pääsy muun muassa kiireettömään sairaalahoitoon ja baareihin.\nMaaliskuussa Slovakia tilasi kaksi miljoonaa annosta Sputnikia, mikä johti maassa hallituskriisiin ja lopulta pääministerin eroamiseen. Entinen pääministeri Igor Matovic sivuutti hallituskumppaninsa ja solmi salaisen sopimuksen Sputnik-kaupoista.\nNyt maa on ilmoittanut aikovansa myydä tai lahjoittaa 160 000 rokoteannosta 200 000 annoksen erästään, joka sillä on tällä hetkellä hallussaan.\nSlovakiassa vain noin 14 000 ihmistä on ilmoittanut haluavansa Sputnik-rokotteen, ja heistä noin 8 000 on saanut rokotteen. Lukuihin vedoten Slovakia perustelee päätöstään tarjota rokotetta ulkomaille.\n– On tärkeää tarjota mahdollisuus käyttää rokotetta kolmansille maille, jotka osoittavat sitä kohtaan kiinnostusta, Slovakian hallitus perustelee.\nSlovakia on Unkarin ohella ainoa EU-maa, joka on ottanut Sputnikin käyttöön. Pääministerin eron jälkeen maa ilmoitti, ettei ota enempää rokotetta vastaan ennen kuin EMA on antanut sille hyväksyntänsä.\nSlovakian rokoteannoksia haikailevat Guardianin mukaan ainakin Albania, Bosnia, Montenegro, Pohjois-Makedonia ja Argentiina.


Ehkä huomenna on kaikki toisin: Hei Karjalasta heilin minä löysin !\nAnonyymi 17. marraskuuta 2011 klo 19.01\nKivan näköinen glitterlakka!\nKerhon vetäminen kuulostaa mukavalta puuhalta. Varmasti vipinää riittää töissäoppimisjaksolla. :)\nHenna 19. marraskuuta 2011 klo 12.38\nSulla on kiva blogi :) jäin lueskelemaan varmaan puoleks tunniks :)


Pyydyskalastuksella lähiruokaa pöytään – Kärkkäisen Asiakaslehti\nPyydyskalastuksella lähiruokaa pöytään\nArtikkeli huhti 28, 2018 Kärkkäinen\nPyydyskalastus tarkoittaa kalan pyytämistä erilaisten pyydysten avulla. Niitä ovat muun muassa verkot, katiskat sekä sumput. Jo ammoisina aikoina kalaa on pyydetty monin eri keinoin. Verkkokalastus on vanhin pyydyskalastuksen muoto.\nHeti jääkauden jälkeiseltä ajalta entisen Suomen alueelta, karjalan Antreasta on löytynyt tiettävästi maailman vanhin kalaverkko. Tämä kertoo sen, että ihminen on osannut jo tuolloin tehokkaan ja kekseliään kalanpyynnin. Verkkokalastus sekä muut pyydykset ovat aikojen saatossa kehittyneet toimivammiksi, mutta toimintaperiaate on ihan sama, mitä kymmenentuhatta vuotta sitten.\nItsepyytämät kalat maistuvat jokaiselle\nNykyään harva suomalainen kalastaa enää työkseen. Enimmäkseen kalastus on harrastusluonteista ja halua pyydystää ruokatarpeita itse. Kalastuksen mahdollistama puhdas ruoka houkuttelee monia tarttumaan verkkoihin ja muihin pyydyksiin. Itse pyytämästä kalasta on helppo laittaa tuoretta ja terveellistä ruokaa.\nEnää kalastamisen epäonnistuminen jättää tuskin ketään ilman ruokaa, kuten ennen saattoi käydä, mutta kyllä se nykyajankin kalamiestä kismittää, jos verkot ja pyydykset jäävät tyhjilleen. Kalaa voi onneksi pyytää ympäri vuoden, joten tuoreen kalan saanti ruokapöytään tuo maukkaan lisän aterioihin. Usein kalanpyytäjät osaavat laittaa ne parhaimmat kalaruuat.\nPyydyskalastuksen tehokkuus asettaa kuitenkin rajoituksia toiminnalle. Pääsääntöisesti valtion vesialueilla täytyy olla valtion kalanhoitomaksu maksettuna sekä paikallisen kalastusalueen tai kalastuskunnan pyydysmerkki tai pyydyskalastuslupa. Kalastuksen luvista kannattaa ottaa etukäteen selvää, sillä paikallisen kalastuskunnan tai kalastusalueen tiedossa on arvokasta tietoa kalakannasta alueella.\nJoka paikassa pyydyskalastusta ei voi harjoittaa, sillä se voisi häiritä kalakannan kehittymistä ja elämää. Kalastuslupamaksut menevät hyvään tarkoitukseen, sillä niillä edistetään kunkin alueen omaa vesistöjen hyvinvointia ja näin ollen parannetaan tulevaa kalaonnea. Onneksi pyydysluvat saa nykyään helposti netin kautta ja on näin ollen nopeasti hankittuna.\nVerkot veteen hyvän saaliin toivossa\nVerkkokalastus on yleisin pyydyskalastustapa. Se on saalisvarmin kalastustapa, minkä ihminen on koskaan kehittänyt. Oikeanlaisella verkolla ja kala-apajien tietämyksellä verkolla kalastamalla voi saada isonkin saaliin. Eri kalalajeille on erikokoisella verkon solmuvälillä merkitys. Esimerkiksi muikkuverkko ei sovellu suurempien kalojen pyydystämiseen sekä toisinpäin. Varmin pyyntiaika on, kun kevätkutuiset kalalajit alkavat kutemaan. Hauet, lahnat, särjet ja kuhat ovat tuolloin helpoiten pyydystettävissä.\nKatiskakalastus on myös vanha kalanpyyntikeino. Katiska on veteen upotettava häkki, johon kalat pääsevät helposti uimaan sisään, mutta poispääsy on niille lähes mahdotonta. Aikaisemmat katiskat valmistettiin puusäleiköstä, mutta nykyiset ovat vahvasta rautalankaverkosta valmistettuja. Katiskalla saadaan pääsääntöisesti alle kilon painoista kalaa, joten katiskakalastusta voidaan pitää vesistön hoitokalastuksena. Katiskan pienuuden takia menetelmää ei voida pitää ryöstökalastuksena, sillä kertasaaliit eivät suuria ole.\nTulevista kalasaaliista haaveilevan kannattaa käydä tutustumassa Kärkkäisen laajaan pyydyskalastus valikoimaan verkkokaupassa. Pyydyksiä sekä kalastuksen oheistavaraa on runsaasti saatavilla kohtuulliseen hintaan.\nAmmunnan harrastajalle kunnolliset aseenosat ja -tarvikkeet\nUistimet herättävät kalan saalistusvietin\nPyydyskalastus antaa usein hyvän saaliin.


Missä vaiheessa luottotiedot menevät | Tallinna tänään tapahtumat\ntallinna tänään tapahtumattallinnan sää tänäänmissä fort boyard on kuvattukun nuorta ei kiinnosta mikäänkun puhut rakkaudesta hiljaa kuiskaten lyricsmitä tietoja laskussa pitää ollalapsen kanssa yksiössäkun keinussa jumalten keinuumiksi peilien säätö on tärkeää ja mitä peileistä pitää nähdä?otto automaatit iisalmi\nPikkuiset olivat kuitenkin aina siellä missä minäkin eivätkä suinkaan omassa huoneessaan leikkimässä. Kukaan lapsistamme ei myöskään ole ollut innokas nukkumaan omassa sängyssään. Vasta nyt ollaan siinä vaiheessa, että kaikki menevät illalla omaan sänkyynsä nukkumaan, mutta yleensä aamulla vierestä löytyy vaihteleva\nMaksuhäiriömerkintä | Perintäkumppani | Axactor missä vaiheessa luottotiedot menevät\nAjatuksena on, että toisella henkilöllä taloudessa säästyvät luottotiedot. Tässä vaiheessa huomasin myös, että minulla oli otettuna yksi pienehkö (n. 2500 €) pikavippi, jonka alunperin ajattelin hoitaa suoraan, kun sen kuukausierä oli niin pieni (alle 100 €).\nMissä vaiheessa vauva alkaa liikkua ja milloin äiti tuntee missä vaiheessa luottotiedot menevät\nMuutto nuorena omaan asuntoon, pikavippejä vuokraan ja ruokaan, kulutusluottoa huonekaluihin ja kodinelektroniikkaan. Parista tonnista tulee äkkiä kymmeniä tuhansia. Pian tulot eivät riitä edes korkoihin. Luottotiedot menevät. Tämä on se tyypillisin nuorena ylivelkaantuneen tarina.\nMilloin menee luottotiedot? - Lainat ja velka - Suomi24\nStressi ja palautuminen Stressistä puhuttaessa usein viitataan haitalliseen, negatiivisia vaikutuksia tuottavaan tilaan ja tapahtumaan ihmisen psykofyysisessä kokonaisuudessa. Stressiä voidaan kuitenkin jaotella esimerkiksi kolmeen eri luokkaan: hyvään stressiin (eustressi), joka antaa mukavasti virtaa tekemisiin ja josta on helppo irtautua leppoisampaan palautumisen tilaan\nMissä vaiheessa lapsi tarvitsee oman huoneen?\nTarkista luottotiedot. Vuokranantajat uskovat, että kohtelias käytös ja kunnossa olevat luottotiedot ovat takuu hyvästä vuokralaisesta. Näin ei aina ole. Esimerkiksi maksamattomat vuokrat eivät näy automaattisesti luottohäiriömerkinnöissä, jos aiempi yksityinen vuokranantaja ei …\nMiksi luottotiedot menneet | Keskustelu | Kaksplus\nLuottotiedot kuntoon. Vertaa yläpuolelta itsellesin edullisin 3000€:n laina Lainan takaaminen - Saldo Säästä € Saldolla heti www.nopea-laina.fi\nVanhemmat ottivat 50 000 euron lainan pelastaakseen 22 missä vaiheessa luottotiedot menevät\nLuottotiedot menevät vain holtittomuudesta raha-asioissa!!! Korjaa jos olen väärässä. Pitäisi olla laki, että jokainen elää ja elättää lapsensa tienaamillaan rahoilla. Niinhän sitä kunnialliset, terveet ja normaalit ihmiset tekee. Sairaat on erikseen.\nKeskustelu - Kaverilla luottotiedot menossa, maksaisitko\nItse alkaisin tuossa vaiheessa etsiä jo uutta kämppää. Sille on vain hyvä, että sen luottotiedot menevät. Koska sen jälkeen se ei enää saa luottoa mistään. Kun on huolella sössinyt asiansa, rahantulo loppuu. Sitten se ei enää voi velkaantua lisää.\nStressi ja palautuminen - Mielipalvelut.fi missä vaiheessa luottotiedot menevät\nMissä vaiheessa lapsi alkaa liikkua,Isä yleensä kiinnostaa. Loppujen lopuksi tämä hetki on onnellinen paitsi tulevasta äidistä myös hänen puolestaan. Nyt hän pystyy kommunikoimaan lapsen kanssa: puhua hänelle, tuntuu kädeltä pieni ääliö. Sekoituksen alusta lähtien nainen on lisääntynyt kanta.\nhttp://esophagealatresia-roma2019.it/Missä vaiheessa luottotiedot menevät


PAISTINPANNU 28 cm Steely Classic Pro - Heirol verkkokauppa\nPohjan halkaisija 21,5 cm\nKahvan pituus 21,5 cm\nPerinteinen teräspannu kestää aikaa ja käyttöä naarmuitta. Energiatehokas kolmikerrospohja johtaa lämpöä tehokkaasti ja tasaisesti. Ergonominen, tyylikkäästi muotoiltu kahva asettuu mukavasti käteen ja tekee pannun käsittelystä vaivatonta. Pannu sopii kaikille liesille ja uuniin. Paistinpannu 28 cm Pohjan halkaisija 21,5 cm Kahvan pituus 21,5 cm Paino 1,1 kg Soveltuu kaikille liesille ja uuniin Pinnoittamaton pannu ei naarmuunnu Ei sisällä PFOA:ta Energiatehokas kolmikerrospohja Niittikiinnitetty teräskahva Runko ruostumatonta terästä Käsinpesu karkealla keittiösienellä Takuu 2 vuotta Älä kuumenna pannua heti täydellä teholla vaan portaittain. Lisää aina öljy tai voi ennen paistamisen aloitusta. Muista, että teräspannu toimii pienemmällä lämmöllä ja käytä voita tai öljyä enemmän, kuin mitä käyttäisit pinnoitetulla pannulla. Anna paistettavan tuotteen rauhassa paistua ennen sen kääntämistä. Psst. Käsittele pannu aluksi ja myöhemmin tarpeen mukaan öljyllä, joka kestää korkeita lämpötiloja (esim. kookosöljy). Lisää puhtaalle pannulle reilusti öljyä. Kuumenna sitten pannu pikkuhiljaa niin kuumaksi, että öljy alkaa savuta. Sammuta liesi ja anna pannun rauhassa kylmentyä. Lopuksi pyyhkäise ylimääräinen öljy pannulta puhtaalla talouspaperilla.